TRIJUMF VOLJE | B92 Blog\nJeste, poređenje nije baš 100% ali je dodirnih tačaka previše za moj ukus. He, „ukus"!? Pre svega je to stvar zdravog razuma i još koječega, na kraju tek i ukusa.\nA onda odem pa pogledam vesti, pa naiđem i na vest da je neznani junak i patriJota pogodio u oko "našeg" Žarka Šešuma gađajući "njine" Slavka Golužu i Ivana Balića. Jebite se, svi su moji!! Ljudi, Homo sapiensi. Da ne bude zabune.\nIma li ičega dobrog što u ovoj zemlji ne može da se opogani?\nImam još bolje pitanje: Možete li vi svi koji ovo pročitate da zamislite najgoru gadost, nešto sa najtamnije strane pameti i da sebi sa sigurnošću kažete - e, ovo je nemoguće da se desi u Srbiji?\nrukomet, srbija, sport, politika, policija, crkva, hrvatska, nasilje\nzemljanin 07:24 28.01.2012\nnije opravdanje ali budala ima svuda ... što manje o budalama pričamo to će one nevažnije biti ... to podrazumeva da policija mnogo više "priča" sa njima ... Meni je tragičniji događaj sa SPC i političarima od pre neki dan u NS, jer se tu policija pravi "nevešta".\nIpak ono što jeste bitno je zagrljaj dva golmana (našeg i njihovog) na kraju utakmice. To jeste poenta i slika koju, ipak, većina nosi posle ove utakmice. Jesmo mi pobedili, moglo je i drugačije, ali bez obzira na ishod - usledio bi taj zagrljaj. To jeste važno i to ostaje.\nomega68 10:53 28.01.2012\nne znam kako da ti kažem a da ne zvuču da podržavam sva sranja koja se deševaju\nČini mi se da se u ovome i krije tajna tolikih spostskih uspeha.\nJednostavno to je simbioza.Ako bi bilo drugačije izgubili bi to što nas čini tako superiornima u sportu ( uspesi u odnosu na broj stanovnika )\naleksandarkarisik 18:28 28.01.2012\n.Ako bi bilo drugačije izgubili bi to što nas čini tako superiornima u sportu ( uspesi u odnosu na broj stanovnika )\nNije sporno to što nas čini superiornima u sportu, sporno je ono što nas čini inferiornima u skoro svemu ostalom. O tome, između ostalog, pišem. U jednom od ranijih blogova sam napisao da bih se menjao sa Mađarima koji u poređenju sa nama imaju zanemarive sportske uspehe ali imaju najviše nobelovaca po glavi stanovnika. Mada, da ne bude zabune, stvarno mi je drago zbog sporta, samo, meni je to slaba uteha a ucelo gledano, kada ništa drugo ne funkcioniše osim sporta i batinaša to stvarno podseća na neke godine u nekoj zemlji.\ntasadebeli 11:07 28.01.2012\nА ја чекам тренутак када "парњаци опскурних типова" неће добијати шансу да некоме збирају дневнополитичке поене, чекам тренутак у којем ће "патријоте" постати родољуби, чекам тренутак када ће нам бити свеједно да ли се наш голман на крају утакмице загрлио са голманом хрватске репрезентације или са голманом репрезентације Перуа, чекам тренутак када интернет неће бити преплављен текстовима у којима се тврди да су хрватски навијачи нападнути зато што су изазивали домаће навијаче, али и патетичним намештеним сликама на којима се виде српска и хрватска застава заједно или на којима су навијачи две репрезентације загрљени, чекам тренутак када ћемо почети да посматрамо бивше СФРЈ републике само као суседне државе са којима имамо једино заједничку границу и ништа више, чекам... Богами, начекаћу се ја као и сви ми у овој великој чекаоници боље будућности.\nП.С. - Лени Рифенштал би данас своја филмска ремек-дела могла да сними у многим земљама света, не само у Србији.\naleksandarkarisik 16:46 28.01.2012\nЛени Рифенштал би данас своја филмска ремек-дела могла да сними у многим земљама света, не само у Србији.\nSa svim se slažem osim sa citiranim. I ovi dogadjaji su potpuno razliciti, pogotovo ovaj "Occpy Wallsteet". Drugacije su i reakcije drzave i drustva. Leni Rifenštal i "Trijumf volje" pravljeni su u atmosferi sličnoj današnjoj u Srbiji.\nBojan Budimac 16:55 28.01.2012\nLeni Rifenštal i "Trijumf volje" pravljeni su u atmosferi sličnoj današnjoj u Srbiji.\nO čemu pričaš, al' stvarno. Trijumf volje je Rifenštalova snimila kao odu uspesima partije koja je obećala "jedinstvo, red, rad i disciplinu" postignutim u samo dve godine na vlasti. Kuda su ti uspesi i parole odvele znamo, no to je drugi par rukava. Jes' da sam daleko, ali ne vidim tamo ni jedinstvo, ni red, ni rad, ni disciplinu, a bogami ni nekog ko poziva na to (da ne govorim o sposobnosti da to i postigne).\nIstorijske analogije su u principu pritupaste, ali vidim da se u Srbistanu valja analogija sa Vajmarskom republikom, a ta tvorevina je krepala godinu dana pre snimanja Trijumfa volje.\naleksandarkarisik 18:37 28.01.2012\nRekao sam da samo ima previše sličnosti. "jedinstvo, red, rad i disciplinu" obećavaju ovde mnogi, mentalno slični obećavačima iz doba sa kojim povlačim, hm, zatupastu analogiju. Razlika je samo u klasi i efikasnosti. Caruju nekakvi domaći SA odredi, sport napreduje, ostalo ne znaju da urade, samo je tu razlika.\nA nisi čuo nikoga odavde da poziva na "sabornost" i slično? O sposobnosti smo se upravo složili.\ntasadebeli 01:31 29.01.2012\nЛени Рифенштал би данас своја филмска ремек-дела могла да сними у многим земљама света, не само у Србији.Sa svim se slažem osim sa citiranim. I ovi dogadjaji su potpuno razliciti, pogotovo ovaj "Occpy Wallsteet". Drugacije su i reakcije drzave i drustva. Leni Rifenštal i "Trijumf volje" pravljeni su u atmosferi sličnoj današnjoj u Srbiji.\nНисам то прецизно рекао. Можда Лени Рифенштал не би могла баш данас да сними "Тријумф воље" у многим државама, а не само у Србији, али тренутак када би могла да снима тај филм било где и није, чини ми се, тако далеко у будућности. Тачно је да свака држава има своје специфичности и да се реакције разликују, али то што видимо на улицама многих градова је суштински показатељ нагомиланог незадовољства понижене и уплашене масе чији број меримо милијардама људи. Ако је то могуће у једном изузетно уређеном и строго контролисаном друштву заогрнутом плаштом демократије, каква је Канада, зашто у Србији то не би било могуће?\nОно што мене брине у свему томе јесте да су такве хаотичне ситуације до којих "долази спонтано", без обзира да ли су у питању Србија или Канада, просто позив да се појави неки нови савршени Вођа који ће уплашеном и пониженом човеку данашњице изгледати као спасилац од беде, насиља, понижења... Али све вође изгледају тако у почетку, а знамо врло добро да се то увек заврши потпуном контролом коју спроводи мала група над огромном већином. А на то, ваљда, и мислимо када на овом блогу користимо "Тријумф воље" фрау Рифенштал као симбол за један период скорије немачке историје који је почео 1933. И не мислим ја да је Србија (или нека друга држава) данас идентична Вајмарској републици. Мислим пре свега на тај психички механизам који ће обичног, малог човека натерати да спас од понижења и хаоса потражи у "савршеном" Вођи. А са овако развијеном науком и техником, последице могу бити много горе него оно што је читав свет доживео после тријумфа немачке воље. Уосталом, зар нисмо већ чули позиве за увођење једне светске монете да би се "превазишла" криза? Да ли ико у савременом свету узима озбиљно у обзир некада недодирљиви суверенитет држава? Да ли можеш да избегнеш да сваки твој корак, разговор, свакодневна активност не буде праћена ако то неко жели? Централизација моћи се увелико одвија, а непрестано подстицање страха, несигурности и понижења је та психичка припрема маса не би ли оне одушевљено дочекале непогрешивог Вођу. Зато Србија није никакав изузетак када већ помињемо "Тријумф воље" Лени Рифенштал, мада смо тиме отишли заиста много далеко од три јучерашња полуфинала и догађаја око њих. Али ти си сам крив, први си почео, први си поменуо фрау Рифенштал у том контексту.\nОво сам већ једном качио на неком коментару, али вреди поновити као праву филмску илустрацију приче о "Тријумфу воље" у овом нашем, савременом свету.\naleksandarkarisik 00:01 30.01.2012\nМожда Лени Рифенштал не би могла баш данас да сними "Тријумф воље" у многим државама, а не само у Србији, али тренутак када би могла да снима тај филм било где и није, чини ми се, тако далеко у будућности\nPa naravno da može da snimi, samo mene zanima Srbija. Ja bih da ovde ne bude povoda. Precizno sam napisao da poređenje nije baš najadekvatnije, samo je previše sličnosti.\nТачно је да свака држава има своје специфичности и да се реакције разликују, али то што видимо на улицама многих градова је суштински показатељ нагомиланог незадовољства понижене и уплашене масе чији број меримо милијардама људи.\nDecenijama u nazad postoje primeri nezadovoljstva ponižene i uplašene mase. I demonstracije nezadovoljstva na ulicama u ovakvom ili onakvom obliku. Od kada je civilizacije od tada je tlačenja i previranja kao rezultat tlačenja. Samo, eto, spomenuo si Kanadu, verovatno zbog događaja u Vankuveru. Sticajem okolnosti, pratim hokej i to je odličan primer razlike odnosa prema događajima i njihovih uzroka. Nema spora da frustracije i zla ima svuda, nešto slično našlo je ventil u činjenici da je Vankuver izgubio sedmu, odlučujuću utakmicu od Bostona, kod kuće. Nastali su višednevni neredi, talasi besprizornog ponašanja, razbijanja sopstvenog grada. Pošto se to desilo i nekih desetak godina ranije, istim povodom, za vlasti se može reći da su to dočekale nespremne. Reakcije vlasti su ipak bile promptne, sledila su hapšenja i osude. Medijski su izgrednici stavljeni na pravo mesto. Da stvar bude interesantna, tokom nereda se desilo da su se neki građani Vankuvera, kao pojedinci otvoreno suprodstavili izgrednicima. Oni su i danas poznati kao "heroji nereda u Vankuveru" i dobijaju svu medijsku pažnju i društvena priznanja.\nE, sad, kad se setiš saopštenja policijskog sindikata i Dveri, kvalifikovanju izgrenika kao moralnih gromada od strane raznih smatrača, još perfidnije glorifikovanje i pravdanje istih, rekao bih da ima razlika koje nemaju veze sa novim svetskim poretkom i posledicama globalne tajkunske gramzivosti na život običnog čoveka.\nЗато Србија није никакав изузетак када већ помињемо "Тријумф воље" Лени Рифенштал, мада смо тиме отишли заиста много далеко од три јучерашња полуфинала и догађаја око њих. Али ти си сам крив, први си почео, први си поменуо фрау Рифенштал у том контексту.\n"Kriv" sam, priznajem, ali prihvatam samo sud svoje partije :). Link sa insertom iz filma imao sam i ja prilike kačiti po raznim osnovama, ali eto ti primera sličnosti sa Srbijom. I malcu iz inserta neko je sašio uniformu, u stvarnosti sigurno nije sam smislio da ide po kafanama i peva poletne pesmice. Tako i ovi naši. Misliš da sami od sebe znaju da se tako dobro, vojnički organiizuju?\nfreehand 20:00 30.01.2012\nCaruju nekakvi domaći SA odredi\nIzvini, da i ja pitam: šta znaš ti o SA odredima?\nI gde im u Srbiji vidiš pandan?\naleksandarkarisik 01:41 31.01.2012\nMda, kada me tako nešto pitaš, vidim da o SA odredima znam malo više od tebe. Mislim, hoćeš ovde da ti pišem ili ćeš sam da pronađeš?\nFalanga koja presreća automobile na putu i razbija, mlati i uništava?\nStvarno, kada me tako nešto pitaš, šta ti stvarno znaš o SA odredima? Izvini zbog tona, ali da i ja pitam...\nfreehand 16:19 31.01.2012\nDa pronađem šta? Zvaničnu potvrdu tvog nadmoćnog poznavanja Nemačke između dva rata, korena nacizma, nastanka, razvoja i nestanka SA odreda, života i priključenija Ernsta Rema? Dozvoli mi da izrazim sasvim blagu sumnju u takvu mogućnost.\nTo što ja upotrebim prejaku reč u tekstu koji se odnosi na konkretan događaj sa konkretnim krivcima i posledicama, ne znači da tvrdim da Srbijom marširaju uniformisani odredi naoružani palicama, merkajući čija će sutra partijska vojska postati. Obrati pažnju na "marširanje" i "uniformisanost". Te dve reči vrlo su bitne za razumevanje Šturmabtajlunga.\nTi baš živiš košmar...\naleksandarkarisik 23:44 31.01.2012\nDobro, vidim, potrudio si se. Milo mi je.\nNemam nikakav trip da budem nadmoćan. Ne nalazim satisfakciju u tome ni najmanju.\nObrati pažnju na "marširanje" i "uniformisanost". Te dve reči vrlo su bitne za razumevanje Šturmabtajlunga.\nTe dve reči ili manifestacije jedina su razlika (mada je u Novom Sadu bilo pokušaja i marširanja) između "onih" i "ovih". A ti si zapatio baš za to. Druge su manifestacije mnogo bitnije za razumevanje narečene družine, tako da si mi samo pokazao da sam, nevoljko, "nadmoćniji" po pitanju poznavanja materije. Probaj sa pojmovima: organizovanost, ideološka komponenta, organizovanost, batinanje neistomišljenika, organizovanost, batinanje pripadnika drugih nacija, organizovanost, položaj iznad zakona, organizovanost, unošenje nemira i straha međ' miran svet, organizovanost...A i bliskosti sa nekim strankama ne manjaka. Možda te na nešto podseti i činjenica da su u jednom periodu imali poseban pik na strane državljane.\nNije sve u uniformi i marširanju, koliko god to tebe možda fascinira.\nJa pokušavam da se suočim sa delom stvarnosti koja jeste košmarna. Suočavanje sa problemima je zdravo za mentalno zdravlje. Mogao bi i ti da probaš.\nfreehand 23:56 31.01.2012\nSuočavanje sa problemima je zdravo za mentalno zdravlje.\nDoktore, izvinjavam se.\njedino mi nije jasno kako se u SA nisu setili organizovanosti kao bitne stvari za funkionisanje takve organizacije?!\naleksandarkarisik 00:08 01.02.2012\nDobri moj sagovorniče, da li bi mi pojasnio šta si ovim hteo da kažeš?\nfreehand 00:47 01.02.2012\nPokušaću: toliko si puta pomenuo organizovanost da mi je bilo sasvim zgodno da na tu osobinu grupe ukažem kao na propuštenu.\nAli si i toliko zapeo da grupe huligana u Srbiji uporediš sa SA da je nepodnošljivo ne odgovoriti ti.\nSad ozbljno: SA su nastali prvenstveno kao grupa redara za odbranu skupova Nemačke radničke partije od njenih političkih protivnika koji bi u minhenske pivnice dolazili da te skupove ometaju. Sastavljeni od veterana iz upravo završenog rata ubrzo su postali i grupa za razbijanje tuđih promotivnih skupova.\nAli im je bitna karakteristika da su od početka stvarani kao partijska paravojna organizacija sa tendencijom da prerastu u pravu vojsku, Namera Ernsta Rema da ovoj partijskoj vojsci potčini i Rajhsver bila je jedan od činlaca koji su njega i dvestotinak drugih glavešina SA koštale glave.\nJe li ti sad jasno zašto sam uniforme, koje su im od početka bile izrazito bitan element identifikacije (smeđe košulje, braune je i danas boja nacista u Nemačkoj i Austiji) i marširanje naglasio kao bitne karakteristike?\nO svemu ostalom pa i onoj poslednjoj besmislenoj rečenici u tvom tekstu već su ti kolege dovoljno rekle. A po reakciji rekao bih da se nisi potrudio da ih razumeš.\nTe ni ja ne bih više da zamaram ni sebe ni tebe.\naleksandarkarisik 17:19 02.02.2012\nAli si i toliko zapeo da grupe huligana u Srbiji uporediš sa SA\nNisam ja zapeo da ih uporedim, ti si zapeo da dokazes da nikakve slicnosti nema. A, na zalost, zapeli i oni da dokazu da ima...\nAli im je bitna karakteristika da su od početka stvarani kao partijska paravojna organizacija sa tendencijom da prerastu u pravu vojsku\nPa to se u ovoj zemlji vec dogodilo, samo na primitivniji nacin.\ne li ti sad jasno zašto sam uniforme, koje su im od početka bile izrazito bitan element identifikacije (smeđe košulje, braune je i danas boja nacista u Nemačkoj i Austiji) i marširanje naglasio kao bitne karakteristike?\nNije. Odnosno, samo mi jasno da ne razumes. Ali, da se ne ponavljam, vec sam ti napisao.\nO svemu ostalom pa i onoj poslednjoj besmislenoj rečenici u tvom tekstu već su ti kolege dovoljno rekle.\nKolegama sam vec odgovorio po pitanju te recenice. Dobar ti je argument da se pozivas na misljenje vecine kao krunski. Zato...\nnepodnošljivo ne odgovoriti ti.\nMozda ti malo samodiscipline ne bi skodilo...\nUnfuckable 12:08 28.01.2012\ndobro je, samo ne valja (šlajm u celofanu)\nposle čitanja ovog (i ovakvog) teksta - to se i ja pitam.\naleksandarkarisik 23:12 28.01.2012\nRe: dobro je, samo ne valja (šlajm u celofanu)\nPa dobro, bar se pitaš. To je dobar početak da se dođe do nekog odgovora...\ntyson 16:21 28.01.2012\nJel' ti stvarno misliš ovo?\nPa dovoljno je svakodnevno čitati vesti, ne iz zemalja trećeg sveta gde žive "ljudožderi", već iz zemalja zapadne civilizacije, i krstiti se i levom i desnom. I reći sa popriličnom sigurnošću, i pored svih naših gadosti sa kojima živimo - e, ovo je nemoguće da se desi u Srbiji.\naleksandarkarisik 16:50 28.01.2012\nAu, što ste dosadni sa tim argumentima " a vid' ove šta rade..."\nI reći sa popriličnom sigurnošću, i pored svih naših gadosti sa kojima živimo - e, ovo je nemoguće da se desi u Srbiji.\nJel' si siguran?\nkick68 18:31 28.01.2012\nEvo ja sam sigurna.\naleksandarkarisik 19:00 28.01.2012\nBlago tebi :) Nešto konkretno imaš na umu? Mislim, stvarno bih bio srećan da postoji gadost koja ne može da se desi ovde.\nkick68 19:05 28.01.2012\nstvarno bih bio srećan da postoji gadost\nCudno. Mene postojanje gadosti uvek rastuzi i uzasne.\nKlikni molim te na slova. Postavila sam link, nadam se da radi.\naleksandarkarisik 19:16 28.01.2012\nVideo. I? To ne može da bude ovde? Ovo vađenje iz konteksta neću da komentarišem, ne zanima me ta vrsta natpišavanja.\nkick68 19:28 28.01.2012\nAlah se uvalih...\nNisam imala nameru da se svadjam ili ...tome slicno. Samo sam dala primer jer se slazem sa tysonom po ovom pitanju. To se desilo u zemlji razvijene demokratije, a ako je moglo tu da se desi, gde pa ne moze?\nNestalo je pedesetak zena, mahom Indijanki ili siromasnih ili oboje, a policiji nije palo na pamet da istrazuje jer je njihov zivot ionako jeftin. I zavrsise u loncu manijaka, serijskog ubice.\naleksandarkarisik 19:37 28.01.2012\nNisam imala nameru da se svadjam ili ...tome slicno.\nNisam ni ja. Hajde da u duhu aktivne miroljubive koegzistencije priznam da ni moja formulacija nije bila baš najsrećnija.\nOvde se nije desilo da neće da se istražuje masovno ubistvo iz nekog bizarnog razloga? Nije sporno da se svašta dešava i u zemljama "razvijene demokratije". Štos je u tome da je tamo daleko više loših stvari koje su nemoguće nego ovde.\nkick68 19:52 28.01.2012\nOvde se nije desilo da neće da se istražuje masovno ubistvo iz nekog bizarnog razloga?\nNe znam, ne raspolazem podacima. Ti si prvi potegao najtamniju stranu pameti, da podsetim, ja sam je samo ilustrovala:)\nŠtos je u tome da je tamo daleko više loših stvari koje su nemoguće nego ovde.\nStos je u tome da ne znas dok ne odes tamo i onda shvatis da je na ovoj planeti bukvalno sve moguce svuda i ako postanes statistika, svejedno ti je da li ih je manje ili vise....\naleksandarkarisik 23:01 28.01.2012\nna ovoj planeti bukvalno sve moguce svuda\nSlažem se, samo je ovde verovatnoća malo poveća u odnosu na neka druga mesta. To što još negde ima koječega nikad ne može da bude opravdanje za to da i ovde toga bude. Mene prvo moje dvorište zanima. A odlazio sam i "tamo" i "ovamo" i svaštanešto je "tamo" lakše rešiti nego ovde.\nzadnjapetoletka 01:36 29.01.2012\naleksandarkarisik :Blago tebi :) Nešto konkretno imaš na umu? Mislim, stvarno bih bio srećan da postoji gadost koja ne može da se desi ovde.\nNista od srece. A da izvrces-izvrces. Pa ti se onda omakne ovakva recenica. Na to ti manje vise i skrecemo paznju - nema te belosvetske gadosti koju mozes locirati samo za Srbiju. A tebi zapelo bas to da uradis.\nmilisav68 11:04 29.01.2012\nMislim, stvarno bih bio srećan da postoji gadost koja ne može da se desi ovde.\nU glavnom gradu Austrije, Beču, u utorak je otkriven stravičan slučaj kanibalizma. Jedan 19-godišnji Nemac osumnjičen je da je u Beču na najstravičniji način ubio jednog beskućnika(49) i potom pojeo njegove unutrašnje organe.\nMOSKVA - Ruska policija uhapsila je muškarca koji je priznao da je ubio i pojeo čoveka kojeg je upoznao na jednom gej sajtu, saopštili su danas istražitelji.\naleksandarkarisik 11:54 29.01.2012\nnema te belosvetske gadosti koju mozes locirati samo za Srbiju. A tebi zapelo bas to da uradis.\nNaprotiv, meni je stalo da se gadosti dislociraju iz Srbije u najvećoj mogućoj količini. Zato sam ovaj tekst i pisao. Vi koji se tešite time da svačega ima i drugde, meni to uteha nije.\nOko te rečenice sam već rekao šta sam imao i šta mislim o natpišavanju te vrste.\naleksandarkarisik 12:11 29.01.2012\nAma, ne pričam ja o kanibalima i slično. Ali da se ispostavi da je ovde neki kanibal zaslužni ratnik, zaslučni Srbin, već bi se našle razne olakšavajuće okolnosti.\nU glavnom gradu Austrije, Beču, u utorak je otkriven stravičan slučaj kanibalizma\nU Beču popovima neće biti dozvoljeno da se iživljavaju nad žrtvama nacizma, prekidaju pozorišne predstave, izmeštaju dečije festivale, huliganima koji nekoga ubije neće biti prepolovljene kazne, lekarima koji naprave grešku i nekoga ubiju ili ubogalje neće više biti dozvoljeno da rade... Da ne nabrajam. Pod najgoromm gadošću podrazumevam indolentan ili podržavajuć odnos države prema ovakvim pojavama.\nmilisav68 12:49 29.01.2012\nU Beču popovima neće biti dozvoljeno da se iživljavaju nad žrtvama nacizma,\nRatlines (World War II) - Pacovski kanali\nBojan Budimac 14:53 29.01.2012\n:) Baš Beč?\nU Beču popovima neće biti dozvoljeno da se iživljavaju nad žrtvama nacizma\nSale, upetljavaš se još više sa tom tezom, nego onom da je Srbistan najgore mesto na kugli zemaljskoj.\nNaime, u Beču se nisu popovi kliberili žrtvama Holokausta, nego sami nacisti. Nekako, koincidencijom(?) im je godišnji bal pao baš na Međunarodni dan sećanja na Holokaust. Evo izraelski Haaretz piše malo i o zvanicama, sve "respectfull" političari jevropske (ultra)desnice.\naleksandarkarisik 00:25 30.01.2012\nRe: :) Baš Beč?\nda je Srbistan najgore mesto na kugli zemaljskoj.\nNisam nigde priopćijo da je najgore. Samo, po pitanju toga da je rizik da postane jedno od najgorih je više nego prisutan. Što bi Žalosna Sova (ova naša) rekao - strepnja mi je dublja nego nada.\nNaime, u Beču se nisu popovi kliberili žrtvama Holokausta, nego sami nacisti\nTačno tako, ali oni nisu bili zvanični obeležavatelji žrtava Holokausta. Ovde je za to glavni baba bio čovek kome nisu smetali pripadnici ekstremnih grupa koji su se kačili za ogradu "njegovog dvora" da prete antifašističkim demonstrantima ali mu jesu smetali antifašistički demonstranti. Kao i Zmajeve dečije igre i da ne nabrajam....\nBojan Budimac 00:50 30.01.2012\nstrepnja mi je dublja nego nada.\nKapiram, meni takođe, ali ne za Srbistan specifično (mada i za nj). Ma bre svet odlazi pomalo u qrac, a Jevropa naročito.\naleksandarkarisik 01:20 30.01.2012\nMa bre svet odlazi pomalo u qrac\nTo i meni nekada, odnosno, često liči. Nekada i ne. Ovako globalno, teško je tu biti pametan. Lokalno, kada je Srbija recimo u pitanju, lakše je sagledati.\nMislim, da svet ide kuda niko dobronameran ne želi, vidljivo je i recimo iz tvog poslednjeg teksta, a gde ostalo? Mada, moguće je argumentovano zastupati stanovište da se globalno stvari polako menjaju ipak na bolje. Ne kažem da je tako, samo moguća su i tešenja i to je stvar za raspravu koja bi nas daleko odvela.\nBilo kako bilo, i meni je bliskija veća strepnja nego nada i globalno gledano, nema spora. Nego, ima mesta na kugli zemaljskoj gde je živeti ipak ljudskije. Sad, kada već nisam otišao kada mi je vreme bilo, ostaje mi uboga nada da se stvari ovde mogu popraviti makar malo i da Srbistan ili, kako kod tebe kažu Sirbistan (ako se ne varam), postane malo pristojnije mesto za život.


Besplatne onlajn obuke za pisanje biznis plana i zahteva za kredita – Portal NAŠE SELO\nBesplatne onlajn obuke će poljoprivrednike, preduzetnike upoznati sa suštinom i neizostavnim formalnim stavkama koje dobar poslovni plan i zahtev za kredit treba da sadrže.\nKonsultantska agencija Smart IPARD održaće 7. i 8. juna u 18 časova besplatne onlajn obuke o pripremi biznis plana i zahteva za kredite kod poslovnih banaka.\nNamenjene su poljoprivrednim gazdinstavima, preduzetnicima i malim i srednjim preduzećima iz svih obasti poslovanja.\nObuke se organizuju u sklopu programa Nemačke razvojne banke KfW i švajcarske kompanije BFC – Razvoj finansijskog sistema u ruralnim područjima Srbije (SRFP) a pomažu poljoprivrednicima i firmama da lakše dođu do izvora finansiranja iz EU fondova, da unaprede proizvodnju na gazdinstvima i plasman proizvoda.\nLink za prijavu za obuke o pripremi biznis plana i zahteva za kredit je: https://docs.google.com/forms/d/1NGz2vUdkhQFZPcoRUljMyPSAnw5B8DRKTxcfCF7SufM/edit?ts=6011acc6&gxids=7628\nZa pristup izvorima finansiranja potreban je često poslovni plan, a korisno je i znati kako pregovarati sa bankom za kredit i kako pripremiti zahtev za kredit.\nNa treninzima 7. i 8. juna upoznaćete se sa suštinom i neizostavnim formalnim stavkama koje dobar poslovni plan i zahtev za kredit treba da sadrže. Bićete u mogućnosti da investitorima što konkretnije i tačnije predstavite svoje ideje i da unapredite poslovanje.\nPredavači su konsultanti agencije Smart IPARD za finansije Dario Balažević i Sandra Balažević.\nUčesnici će dobiti sve informacije o izradi poslovnog plana savremenim metodama.\nPrva radionica, 7. juna, omogućiće im i sticanje veština za korišćenje biznis plana kao alata za planiranje i proveru poslovnih ideja.\nDrugog dana, 8. juna, biće reči o mogućnostima i dobijanju saglasnosti i finansijskih sredstava za realizaciju novih ili postojećih poslovnih poduhvata od banaka i investitora. Tema te radionice je priprema aplikacija za bankarske kredite. / Agrosmart\nTagged biznis plan, obuke, smart\nRana letnja rezidba kajsije Letnja rezidba kajsije se odavno primenjuje u evropskim zemljama sa razvijenom proizvodnjom. Može se primeniti pre i posle berbe, uzimajući u obzir razvoj cvetnih pupoljaka. Ukoliko je prekraćivanje mladara obavljeno ranije , pre berbe, najčešće se iz letnjih pupoljaka razvijaju prevremene grančice na kojima se razvijaju cvetni pupoljci. Letnja rezidba, takođe, […]\nPosted on July 19, 2019 July 23, 2019 Author Sonja Cvetković\nMinistarstvo poljoprivrede raspisalo je javni poziv za podnošenje zahteva za ostvarivanje prava na podsticaje za investicije u mašine i opremu poljoprivrednih gazdinstava radi unapređenja osnovne proizvodnje u stočarstvu u ovoj godini. Podsticaji obuhvataju investicije u nabavku novih mašina i opreme za pripremu, distribuciju i skladištenje koncentrovane i kabaste stočne hrane, za manipulaciju i distribuciju čvrstog, […]\nProglašena najbolja vina u Srbiji\nPosted on February 28, 2021 March 6, 2021 Author Sonja Cvetković


Godišnjica pogibije mladog junaka Spomenka Gospića: Najmlađi odlikovani borac Vojske Republike Srpske | Patriot\nNaslovna Riznica Godišnjica pogibije mladog junaka Spomenka Gospića: Najmlađi odlikovani borac Vojske Republike Srpske\nDva puta bio ranjavan, ali se nije povlačio. Posle emitovanja emisije o Spomenku na televiziji, dobio je ponudu jednog Srbina iz Pariza da dođe kod njega. Mladi Obilić je odlučno odbio i vezao svoju sudbinu za slobodu srpskog naroda\nNa današnji dan 1993. sa nepunih 15 godina poginuo je Spomenko Gostić, najmlađi odlikovani borac Vojske Republike Srpske.\nRođen je 15. avgusta 1978. u Doboju. Osnovnu školu je pohađao u Maglaju, koju zbog izbijanja ratnog sukoba u Bosni i Hercegovini nije završio. Vrlo mlad je ostao bez oca, a na samom početku rata i bez majke. Ostao je da živi sa bakom u rodnom selu Jovići na Ozrenu.\nSpomenkovo rodno selo je bilo okruženo naseljima sa većinskim muslimanskim stanovništvom, pa se ubrzo našlo na prvoj liniji fronta. Baka mu je poginula u granatiranju sela od strane tzv. Armije BiH. Ubrzo potom priključio se vojsci RS u odbrani svoje rodne grude. Sa konjskom zapregom raznosio je hranu i pod kišom metaka i granata izvlačio ranjenike sa položaja. Dva puta bio ranjavan, ali se nije povlačio. Posle emitovanja emisije o Spomenku na televiziji, dobio je ponudu jednog Srbina iz Pariza da dođe kod njega. Mladi Obilić je odlučno odbio i vezao svoju sudbinu za slobodu srpskog naroda. U martu 1993, došlo je do velike ofanzive muslimanskih snaga na srpske položaje na Ozrenu. U silovitom granatiranju, Spomenko Gostić je teško ranjen. Umro je 20. marta 1993. godine. Nakon Dejtonskog sporazuma, njegovo selo pripalo je Federaciji Bosne i Hercegovine.\nDvadeset jednu godinu nakon smrti, 20. marta, 2014. godine građani Doboja su se odužili svom braniocu podignuvši mu spomenik u porti gradske crkve.\nPrethodni tekstRuski lekar dao tri jednostavna saveta u borbi protiv korone\nSledeći tekstBroj mrtvih u Italiji veći nego u Kini, stručnjaci zgroženi neodgovornošću\nOsveta za bombardovanje Beograda-Dan kada smo bombardovali Treći Rajh!\nKako su komunisti 1944. godine u Novom Sadu pobili Srbe


Milojević: Hrabro, brzo i inteligentno! | Mondo Portal\nVladan Milojevic o mecu Crvena zvezda Kelnu Ligi Evrope\n23. februar, 20:25\nMilojević: Hrabro, brzo i inteligentno! 40 Podeli Podeli na facebook Podeli na twitter Podeli na viber Pošalji na mail\nFudbal 06.12.2017. / 12:37\nAutor Jovan Terzić 06.12.2017. / 12:37\n07.12.2017. / 10:43\nIskreno,zbog svih vas koji se radujete kada mi izgubimo,želeo bih da izgubite i to u 91 minutu a da Jojić spakuje kao onomad u derbiju..\n07.12.2017. / 11:41\n@Miloš iskreno,sta o tebi i tebi slicnima mislim i zelim,to ovde nece objaviti.\n06.12.2017. / 20:06\nSvim srcem uz keln.. Kako sye se sladili samo protiv Auzburga, sve ce da se vrati sutra, sami polako... Ustvari, brze, bolje, jace u petokraku\nUpravo gledate Ovako je Zvezda pobedila Vojvodinu: Benov volej, pa Gobeljićeva "bomba" 1 Ostalo Pre 22 h Pogledajte golove i najzanimljivije detalje derbi utakmice 22. kola Superlige.\nUpravo gledate Stanković nezadovoljan: Treba imati onu stvar pa izaći na punu Marakanu... 10 Ostalo Pre 4 min Poslušajte šta je trener Crvene zvezde imao da kaže posle trijumfa nad Vojvodinom i kojim stvarima jeste, a kojim...\nUpravo gledate BUM, BUM, Gobeljić! Golčina za Zvezdino mirno popodne 1 Ostalo Pre 44 min Pogledajte kako je Marko Gobeljić šutirao sa oko 25 metara i lepo pogodio mrežu gola Vojvodine.\nUpravo gledate Evo kako se Partizan spasao poraza protiv TSC-a 3 Ostalo Pre 49 min Nije ovo bio lep meč za navijače crno-belih, a na kraju su nekako uspeli da izvuku bod u Senti.\nUpravo gledate Miroslav Raduljica: Svaki sportista ima rok trajanja! 22 NetKulturno Pre 40 min Miroslav Raduljica je u novoj #netkulturno epizodi otkrio o čemu razmišlja kada je sam, koju muziku sluša i šta je...


EYOF 2019. u Sarajevu i Istočnom Sarajevu: Ozbiljne pripreme za povratak olimpijskog plamena\nEvropski omladinski olimpijski feestival (EYOF) je velika razvojna šansa za Sarajevo i Istočno Sarajevo, koji bi se organizacijom tog događaja 2019. godine trebali konačno vratiti na kalendar ozbiljnih takmičenja u zimskim sportovima, rečeno je danas u obraćanju javnosti Organizacionog odbora EYOF-a 2019, javlja Anadolu Agency.\nObjavljeno 20.04.2017 15:41\n"Ovo je prvi put od Olimpijskih igara 1984. da nam se ukazala prilika da se na ozbiljan način organizuju takmičenja u zimskim sportovima, za šta smo na neki način nekada bili možda i važna sila u Evropi. S druge strane, za nas je ovo šansa i za promociju turizma, posebno zimskog, za sve planine koje se nalaze oko Istočnog Sarajeva i Sarajeva", rekao je Nenad Vuković, gradonačelnik Istočnog Sarajeva i kopredsjedavajući Organizacionog odbora EYOF-a 2019. Istakao je da je ovo prilika i za izgradnju određene infrastrukture.\nSarajevo i Istočno Sarajevo će u periodu od 10. do 15. februara 2019. godine biti domaćini najvećem i najznačajnijem sportskom događaju nakon Zimskih olimpijskih igara 1984. godine - povratku olimpijskog plamena koji će označiti početak Evropskog omladinskog olimpijskog festivala (EYOF) 2019.\nIz organizacionog odbora EYOF-a 2019. su na konferenciji za novinare istakli da se pripreme za olimpijadu mladih u zimskim sportovima 2019. vrše uspješno i da teku planiranom dinamikom.\nVuković je zahvalio se svima koji su uložili napore da gradovi Sarajevo i Istočno Sarajevo dobiju od Evropskog olimpijskog komiteta (EOC) organizaciju na osnovu kandidature te institucijama na svim nivoima koje su uzele učešće u organizaciji ovog događaja.\n"Možda nam je to danas jedna od najvažnijih tačaka ovog organizacionog odbora, obzirom da danas na sjednici usvajamo infrastrukturni budžet kada je u pitanju organizacija EYOF-a. Očekujemo danas da će vlade kako Republike Srpske tako i Kanton Sarajevo preko svojih javnih preduzeća, akcionarskih društava i ministarstava preuzeti obavezu da na borilištima, na planinama, prvenstveno urade poslove koji su neophodni da bi borilišta bila na vrijeme spremna za EYOF", dodao je Vuković.\nIvica Šarić, dogradonačelnik Sarajeva, istakao je da je organizovanje EYOF-a Gradu Sarajevu u vrhu ljesvice prioriteta i da su prilično zadovoljni brojem i kvalitetom poduzetih aktivnosti u proteklom periodu.\n"Nemamo puno vremena, pogotovo za bilo kakvo opuštanje i vjerujem da će se danas na sjednici Organizacionog odbora do kraja regulisati određene stvari. Potrebno je da ovo teče onako kako treba. Posebno nas raduje sve veća zainteresiranost šire javnosti, ali i pojedinačno sportskih organizacija i njihovo nepostredno uključivanje u sam projekat", rekao je Šarić.\nSenaid Godinjak, direktor EYOF-a 2019, koji je govorio o realizovanim aktivnostima u periodu od 1. januara do 1. aprila i planovima do kraja ove godine, podsjetio je na važan korak iz januara ove godine kada su konstituirali Izvršni komitet i sastavili sportske radnike koji su doprinijeli da se projekti realizuju i na terenu.\n"To je za nas bio jedan momenat, jer kad uzmete u obzir činjenicu da smo do Nove godine imali možda pet ili šest ljudi koji su radili na projektu EYOF-a, a formiranjem Izvršnog komiteta ta cifra je prešla 40. Sada smo već na broju do 50 ljudi koji izravno kroz različite strukture rade i djeluju na pripremi EYOF-a 2019. godine", rekao je Godinjak.\nEYOF se u Bosni i Hercegovini trebao održati ove godine, ali nakon zamjene domaćinstva sa turskim Erzurumom, odlučeno je da se Zimski olimpijski festival mladih održi u Sarajevu i Istočnom Sarajevu za dvije godine.\nGodinjak je istakao da je za njih, kao organizatora EYOF-a 2019, bilo bitno da delegacije Grada Sarajeva i Istočnog Sarajeva prisustvuju i prate cijeli tok igara u održanih u februaru u Erzurumu, gdje su sa tehničkog aspekta mogli sagledati sve potrebne detalje, od prihvata do ispraćaja delegacija, odnosno kompletnu organizaciju koja je, kako je kazao, veoma bitna.\nIstakao je da su u proteklom periodu izvršena testna takmičenja, gdje su ispitali borilišta, ali da zbog kratkog vremena koje su imali na raspolaganju nisu uspjeli napraviti testna takmičenja u svim sportovima.\n"Ono što smo uspjeli da napravimo, mogu konstatirati da sam zadovljan i da smo postavljene ciljeve i realizirali", rekao je Godinjak.\nPresudan događaj u ovom periodu, kazao je Godinjak, bila je posjeta koordinacijske komisije Evropskog olimpijskog komiteta (EOC), tokom koje su upriličeni radni sastanci i obilaženje borilišta.\nNakon godišnje skupštine EOK-a u novembru slijedi posjeta Evropske koordinacione komisije (COCOM), koja će napraviti analizu ispunjenih uslova iz prethodne posjete i izraditi planove za 2018.\n. Organizatori su istakli da bi uskoro javnosti trebala biti dostupno više detalja o sloganu i maskoti igara.\nNa EYOF-u 2019. u Sarajevu i Istočnom Sarajevu očekuje se učešće 1.350 sportista iz 49 evropskih zemalja.


Obdukcija utvrdila da se Lazarević ubio | Palelive.com\nPočetna Novosti Aktuelnosti Obdukcija utvrdila da se Lazarević ubio\nObdukcija utvrdila da se Lazarević ubio\nSavo Lazarević (27) iz Istočnog Sarajeva, koji je u subotu pronađen mrtav pored svog džipa u šumi na putu iznad hotela “Turist” na Palama, sa pištoljom u desnoj ruci i prostrelnom ranom na glavi, prema nalazima obdukcije, počinio je samoubistvo, potvrđeno je juče “Glasu Srpske” iz CJB Istočno Sarajevo. Obdukcija koja je trajala dva časa u Kliničkom centru Istočno Sarajevo pokazala je da je smrt nastupila od prostrelne povrede iz apsolutne blizine.\n– Metak je ušao na desnu sljepoočnicu i na lijevoj izašao – potvrdila je juče “Glasu Srpske” portparol CJB Istočno Sarajevo Danka Tešić.\nNačelnik Centra Zoran Mandić rekao je “Glasu Srpske” da je u subotu policija na licu mjesta izvršila uviđaj, izuzela tragove iz yipa i sve one koji su se nalazili na ovom području, a tokom dana je obavljeno u vještačenje parafinske rukavice.\nPrema nalazu parafinske rukavice i svemu onome do čega je policija došla, može se tvrditi da je riječ o samoubistvu. Mandić kaže da će, bez obzira na obdukciju i nalaze parafinske rukavice, istraga o samoubistvu Save Lazarevića biti nastavljena kako bi se otklonile sve spekulacije u javnosti.\n– Nalaz parafinske rukavice pokazao je da je Lazarević na desnoj ruci imao barutne čestice. Vještačenja parafinske rukavice rađena su i licima koja su policiji prijavila ovo samoubistvo, a riječ je o Predragu Spaiću i Puniši Purkoviću, na čijim rukama nije bilo tragova barutnih čestica – rekao je Mandić.\nLazarević je prekjuče ujutro u više navrata pokušao da telefonom kontaktira svog kuma Predraga Spaića, sina Ratomira Spaića, koji je likvidiran prije tri godine u Istočnom Sarajevu.\nKako mu se ovaj nije javljao, pozvao je svog brata Milana i pitao ga “da li zna gdje je Peđa i zbog čega mu se ne javlja”. Brat mu je odgovorio “da vjerovatno spava i neposredno nakon toga su se Savo i Predrag čuli”.\nPrema izvorima “Glasa Srpske” u policiji, Lazarević mu je rekao da se nalazi u šumi na Palama, da je ranjen i da mu treba pomoć.\nMandić je kazao da sama činjenica da je riječ o čovjeku koji je pripadao kriminogenom miljeu zahtijeva detaljnije istrage i da, bez obzira na nalaze vještačenja parafinskom rukavicom i obdukciju, slučaj neće biti zatvoren.\nLazarević je izdržavao trogodišnju zatvorsku kaznu u KPZ-u Foča zbog krađa automobila na području Istočnog Sarajeva. Od subote ujutro nalazio se na petodnevnom zatvorskom odmoru. On je uhapšen 2007. godine zajedno sa još nekoliko osoba iz Istočnog Sarajeva, koje su kao grupa sa Goranom Pržuljom na čelu pripadali “auto-mafiji” koja je krala automobile i iznuđivala novac za njihovo vraćanje vlasnicima.\nSuđeno im je u banjolučkom Okružnom sudu i prošle godine svi su osuđeni na zatvorske kazne.\nDežurni tužilac Okružnog tužilaštva iz Istočnog Sarajeva Ranka Mršić rekla je “Glasu Srpske” da će se i dalje voditi istraga o ovom slučaju.\n– Izuzeti su svi tragovi sa lica mjesta, rađena je obdukcija i parafinska rukavica. Istraga se još uvijek nastavlja – kazala je Mršićeva.\nPrethodni članakMirni protesti zbog loših uslova\nNaredni članakSrpska na krovu Sjeverne Amerike 2009.


Janko Počuča - Junkart\nJanko Počuča poznatiji kao Junk u svetu street artista, takođe ilustrator i grafički dizajner iz Beograda. Trenutno je zaposlen u jednoj od vodećih firmi za grafički dizajn i apsolvent je na studijama za grafički dizajn.\nSlavica Dolašević - Fotomanipulacije\nSlavica Dolašević je grafički dizajner iz Beograda, trenutno na studijama Megatrend univerziteta - Fakultet za umetnost i dizajn. Pored fotomanipulacija koje vam danas predstavljam Slavica se bavi fotografijom i raznim vrstama kreativnog dizajna.\nMina Milenković - Vektorizacija\nMina Milenković, dizajner i ilustrator iz Beograda. Uvek nasmejana, spremna da mašta, stvara i kreće se između umetnosti i dizajna. Ima želju da podeli svoje emocije, interesovanja i raspoloženja sa drugima putem svog stvaralaštva.


Film “Kavijar konekšn“ – Kulturni centar\nFilm “Kavijar konekšn“\nKulturni centar Gornji Milanovac u saradnji sa Filmskim centrom Srbije i Filmkulturom, organizacijom koja se bavi edukacijom u oblasti audiovizuelne kulture i umetnosti, u četvrtak, 3. jula od 19 sati u Modernoj galeriji, u okviru projekta „Dan domaćeg filma “ predstaviće ostvarenje Dragana Nikolića – “Kavijar konekšn“.\nProjekat je posvećen promociji domaćeg filmskog stvaralaštva i realizuje se u 11 gradova Srbije.\nFilm “Kavijar konekšn“ je priča o braći Pacov, dvojici morunaša i njihovom pokušaju da uhvate veliku ribu koja će im doneti laku zaradu i priliku da promene život. Oni žele da dostignu uspeh svog oca Drnde, najuspešnijeg lovca na morune. Međutim, reka se promenila, kao i druge okolnosti u njihovom životu. Oskudna sezona čini da se braća bore za svaki komad vodene teritorije u kojoj bi se mogla naći zlata vredna moruna.\nJedna riba može da ih učini bogatim, ali voda vara, granice su relativne, a kavijar retko ima ukus novca.\nDragan Nikolić je reditelj, snimatelj i scenarista dokumentarnih filmova „Pogrebnik“ (2013), „Kavijar konekšn“ (2008) i „Nacionalni park“ (2006), sva tri premijerno su prikazana na festivalu IDFA u Amsterdamu. Osim toga, Nikolić je ko-autor filma „Beži zeko, beži“ (2003) koji je osvojio prvu nagradu na Kanskom filmskom festivalu u kategoriji Cinefondation. U pozorišnim krugovima, Nikolić je poznatiji kao afirmisani dramski pisac komada „Transilvanija“ koji se već sedmu sezonu izvodi na redovnom repertoaru Beogradskog dramskog pozorišta.\nIzložba Mini bijenala 5 predstavljena u Beogradu\nIzložba „Svetleće figure“


kombinovani tretmani Akademija Purity\nKOMBINOVANI TRETMANI - sa nastave na predmetu Primenjena kozmetologija II\nKombinovani tretmani na predavanju\nTema na predavanju na predmetu Primenjena kozmetologija II bili su kombinovani tretmani. Na predavanju su studenti prve godine smera Estetičar-kozmetičar. Na času praktično rade različite vrste tretmana. Kao kozmetičari kombinovani tretmani biće svakodnevni deo njihovog posla. Raznolikost predmeta koje pohađaju pripremaju ih na različite vrste tretmana. Više o smeru Estetičar-kozmetičar pogledajte OVDE. Kombinovani tretmani na današnjem predavanju bili su različite masaže, različite maske, nega lica i korekcije obrva.\nKombinovani tretmani – masaža\nPored facijalne mimike (koja se ne može kontrolisati), na promene na koži negativno utiču i brz tempo života koji blokira izbacivanje suvišnih naslaga, nedostatak sna, cigarete ili preterana upotreba različitih lekova. Postepeno dolazi do gubitka kolagena i elastina, veoma važnih proteina zaslužnih za čvrstoću, odnosnoelastičnost kože. U daljem tekstu saznajte koje su to najefikasnije kreme i maske za bore na licu, te kako da ih napravite same. (ili pogledajte više o Purity nanotehnološkoj kozmetici OVDE ).\nKombinovani tretmani – antiejdž tretman\nPravilna ishrana i lagana fizička aktivnost, uz upotrebu prirodnih antiejdž preparata, čine prava mala čuda. Srećom, nikada nije previše kasno za prihvatanje ovakvog zdravijeg životnog stila. Ukoliko želite da saznate više pravilnoj ishrani pogledajte OVDE.


Nova sezona NBA počela pobjedama Golden statea i Bostona\n* Nova sezona NBA počela pobjedama Golden statea i Bostona\nGolden State Warriorsi su sinoć obranu naslova otvorili pobjedom u prvoj utakmici nove sezone NBA, svladavši Oklahoma City Thunder sa 108-100, dok su Philadelphia 76ers poraženi sa 87-105 od Boston Celticsa.\nStephen Curry je osigurao pobjedu svojoj momčadi sa 32 koševa, osam skokova i devet asistencija. Kevin Durant je dodao 27 koševa, dok je Draymond Green ugrabio 13 skokova za Warriorse.\nI dok je Thunder sinoć bio bez svog najboljeg igrača Russella Westbrooka, koji je u rujnu operirao desno koljeno, najbolji strijelac bio je Paul George sa 27 koševa. Dennis Schroeder je ubacio 21, a Steven Adams 17.\nPrije početka utakmice igrači Golden Statea su primili, kako to nalaže tradicija, prsten prvaka okićen sa 74 safira i 74 dijamanata.\nIako je Golden State vodio cijelo prvo poluvrijeme i veći dio utakmice, morali su pružiti jači otpor pred kraj susreta kada je Oklahoma pojačala pritisak i dva puta došla do izjednačenja, no tada su Durant i Klay Thompson precizni i osiguravaju prvu pobjedu Warriorsima u novoj sezoni.\nPhiladelphia 76ers su sezonu otvorili porazom. Bolji od njih bili su domaći Boston Celtics sa 105-87.\nNajbolji rookie prošle sezone Ben Simmons je upisao double-double sa 19 koševa i 15 skokova, a tome je dodao osam asistencija, četiri ukradene lopte i dva bloka, a najučinkovitiji igrač Sixersa bio je Joel Embiid sa 23 koša i deset skokova.\nBoston je predvodio Jayson Tatum sa 23 koša.\nSixers su zaostajali 14 koševa na početku treće četvrtine, ali su onda zahvaljujući seriji od 10-0 za koju je najviše zaslužan Robert Covington sa dvije trice došli su na četiri koša zaostatka, no to je bilo najbliže što su se približili Bostonu.\nBoston Celtics - Philadelphia 76ers 105 - 87\nGolden State Warriors - Oklahoma City Thunder 108 - 100


2015-10-11 | Urban City Style\nEmili Ratajkovski otišla u glumice\nĐuskala je gola u spotu, a sada snima svoj četvrti film\nManekenka Emili Ratajkovski, snimljena je na setu filma "Cruise" u kojem igra pored Spensera Boldmana.\nKarijeru je počela kao golišava igračica u spotu Robina Tika i Farela Vilijamsa, a sada je vidimo na setu u Njujorku.\nEmili je nekoliko puta do sada izjavila da "voli manekenstvo", ali da sanja o tome da postane glumica. Igrala je u filmovima "Gone girl" sa Benom Aflekom, "We are your friends" sa Zekom Efronom i ostvarenju "Entourage".\nCelebriti Emili Ratajkovski\nŠta je "Extreme Phone Pinching" i zašto ljudi uniš...\nBogata devojka mu je slomila srce zato što je bio ...\n30 Najlepših Malih Gradova za Koje Verovatno Niste...\nKylie Jenner gives tour of her house - revealing f...\nZašto genijalni umovi uvek nose istu garderobu\n10 najboljih sajtova za koje verovatno niste čuli!...\nGene Simmons’ Daughter Sophie Is Very Hot Lady


Infantino: Na Mundijalu u Rusiji osećam se kao dete u prodavnici igračaka - Sputnjik Srbija\n19:07 14 Jul 2020\n13:11 06.07.2018 Preuzmite kraći link\n„Hvala vam, hvala čitavom ruskom narodu koji nas ovde tako toplo prima. Uživamo. Osećam se kao dete u prodavnici igračaka: jednostavno ne znam kako to da objasnim“, rekao je Infantino na sastanku sa predsednikom Rusije Vladimirom Putinom i legendama svetskog fudbala u Kremlju.\n„Vidimo divnu igru, divan fudbal reprezentacija i čitav svet uživa. Mnogo vam hvala od mene, u ime FIFA, u ime čitavog fudbalskog sveta i u ime svih legendi fudbala koje su se ovde okupile“, dodao je predsednik FIFA.\nSvetsko prvenstvo u fudbalu 2018, SP-2018, Đani Infantino


DOC. DR. BEĆIROVIĆ: IZVJEŠTAJ JE NAJNOVIJI ‘POKLON’ MILORADA DODIKA NOVOJ BIDENOVOJ ADMINISTRACIJI | Hayat.ba\n- Objavljeni Izvještaj o stradanju Srba u Sarajevu od strane tzv. međunarodne Komisije Republike Srpske, koji ima 1250 stranica bi se po sadržaju trebao zvati Izvještaj o stradanju Srba od 1463. pa naovamo, jer se više od polovine izvještaja bavi historijskim položajem Srba na Balkanu i to upravo od 1463.godine, dakle od dolaska Osmanlija na ove prostor – kaže doc. dr. Zijad Bećirović, Direktor Međunarodnog instituta za bliskoistočne i balkanske studije (IFIMES) Ljubljana.


Ivanić: Istorija će pokazati da je zahtjev za članstvo u NATO podnio Dodik\nU Bosni i Hercegovini 185 novozaraženih koronavirusom, preminulo 19 osoba\n“Merhamet” pokrenuo humanitarnu akciju za narod Palestine\nNesavjesni vozač u Sarajevu preticao kolonu automobila vozeći trotoarom (VIDEO)\nUskoro na Instagram ćete kreirati sadržaj i na računaru\nŠta je Pfizer vakcina i šta treba znati\nDanas će u Bosni i Hercegovini preovladavati pretežno oblačno vrijeme sa kišom. Intenzivnije padavine se očekuju na sjeverozapadu Bosne. Od sredine dana postepeni prestanak padavina i smanjenje oblačnosti.\nVjetar slab do umjeren u Bosni zapadni i sjeverozapadni, a u Hercegovini, veći dio dana, jugozapadni. Jutarnja temperatura od 9 do 15, na jugu od 14 do 19, a dnevna od 15 do 21, na jugu od 20 do 25 °C.\nRelativno nepovoljne biometeorološke prilike postepeno će se popravljati sa odmicanjem dana. Tokom prijepodneva, uz tmurno i kišovito vrijeme, moguće su nešto izraženije tegobe, pretežno u vidu lošijeg raspoloženja, glavobolje, dekoncentracije. Nakon prolaska pogoršanja, opšta slika će biti ljepša u cijeloj zemlji, izraženije sa dolaskom noći.\nFederalni hidormeteorološki zavod BiH\nPromjenljivo oblačno vrijeme, krajem dana padavine


Kometa Komerc - Materijal Za Sito Stampu, Boje Za Digitalnu Stampu\nVojvode Stepe 474\tVoždovac , Beograd 011/394 52 44\nPočetna > Biznis > Oprema za štamparije > Materijal za sito štampu Kometa Komerc\nSitoštamparske boje vrhunskog kvaliteta\nKao dugogodišnji zastupnik Argona možemo da Vam ponudimo samo najbolje iz njihovog proizvodnog programa. Imamo veleprodaju materijala za sito štampu, (PVC boje, vodene, uljane, boje za štampu na tekstilu, plastici, papiru, metalu) emulzije, razredjivače, lepkove, UV lakove, pomoćne proizvode i drugi materijal. Naš magacin je odlično snabdeven i u mogućnosti smo da ponudimo kompletan program firme Argon, sa kratkim rokom isporuke.\nGeneralni distributer firme J-teck\nProdaja subli boja za digitalnu štampu na tekstilnim materijalima proizvedenih po najnovijoj NANO-DOT tehnologiji.\nKometa-Komerc zastupa SAATI čuvenog italijanskog proizvođača svile (Saati Print, Saati Tech)\nVrhunska svila firme SAATI koristi se u grafičkoj i hemijskoj industriji, ali i u oblasti mlinarstva.\nTako naš asortiman obuhvata sve finoće sledećih proizvoda: mlinska svila xxx, griz gaza, zatim čistači, pamučni i plastični, rukavci, kofice i četke za mlinarstvo.\nKometa-Komerc je zastupnik renomirane firme Cartongraf\nIz proizvodnog programa Cartongrafa izdvajamo Crystal 500 -peskirna folija sa novom bubble free tehnologijom za lako lepljenje bez zadržavanja vazduha sa vrlo konkuretnom cenom.\nU ponudi su takodje i folija za solventnu štampu Silget, kao i folija za zastavice Raso, samolepljiva pvc folija–Silvinile bianco.\nsvila za mlinarstvo\nBozo Stevanovic\t– 29. avgusta 2014.\nKoliko kosta boja za sito stampu za PVC kese?\nsasa\t– 8. avgusta 2014.\nPostovani!Treba mi da se za moju firmu na kesama utisne datum,ali da boje kojima se to pise zadovoljavalju EU-regulativu1935/2004,i zato mi treba izjava od stamparije koja bi mi to radila.Sobzirom da imam problem da nadjem takvu stampariju,molio bih vas da ako to radite,ili znate ko bi mogao to da nam odradi ,spojite sa njima.Unapred hvala.\nDragiša\t– 21. jula 2013.\nDali prodajete sito boje CMYK (cijan, magenta, Yelov, crna) za štampu na platnu\ni u kojim pakovanjima.\nDragoljub Bekric\t– 4. oktobra 2012.\nPostovani:Mozete li mi poslati cenovnik boja za sito stampu na tekstilu?\nInteresuje me boja na uljanoj bazi i pratece komponente[bubreca baza\nbaza mokro na mokro]i razredjivaci.\naco petrovski\t– 4. jula 2012.\npostovani colege mismo od kumanovo posto radimo sa sitoitampon stampu interesuje me svila za tekstil bela 43 50 argonova boja srebrena i za tampon stampu tampoprint boja ili dali mozete da mi posljete cenovnik za tekstl i sito boje posto vidim da imate veliki asortiman proizvoda pa mogucnos za saradnju ima posto ja imam radnju u strogom centru grada i skoro svi mlinivi su kod mene i tu vidim vecu saradnju puno pozdrav mikrografiks braca ribar 26 kumanovo\nMilivoje Abadzic\t– 3. juna 2011.\nJa nemam komentar nemam vremena za komentare trazim svilu hitno sa gustocom od 400 do 650 rupica po incu ili kvadratnom cantimetru. Ako imte na lageru javite mi kako prodajete dal po kvadratnom metru ili duznom i recite mi koja je sirina kao i cena jer mi treba za dva sita velicine 400 X 600 milimetara pa kad uzimam svilu da mi ne bude odpada mnogo, svila mora biti bela debljine manje od 31 mikron. Srdacan pozdrav Milivoje Abadzic


Eksperti su napravili rekonstrukciju lica Isusa Hrista, bićete iznenađeni kako je on zapravo izgledao! Ovako ga niste zamišljali! - Fokuzz\nEksperti su napravili rekonstrukciju lica Isusa Hrista, bićete iznenađeni kako je on zapravo izgledao! Ovako ga niste zamišljali!\nJoš od početka Hrišćanstva Isus je prikazan kao plavokos, visok, svetle puti i svetlih očiju. Niko ne zna kako je Isus izgledao, ali naučnici su pomoću podataka i nauke pokušali da rekonstruišu lice.\nOvako najčešće prikazuju Isusa\nAli tamniji ten, okruglije lice i kovrdžava kosa više odgovaraju tadašnjem vremenu i prostoru\nBez fizičkih ostataka i opisa isusovog izgleda u Bibliji, morali smo da se oslonimo na maštu umetnika koji ga je naslikao. Uz pomoć forenzičke antropologije, dr Ričard Niv je pokušao da otkrije Isusov lik.\nRekonstrukcija lica pomoću forenzike i antropoloških dokaza\nDoktor Niv je uspeo uspešno da napravi rekonstrukciju lica Aleksandra Makedonskog , kralja Mide i Filipa II. Kako bi otkrio misteriju Isusovog lika, koristio je lobanje nađene u tom periodu u tom delu sveta.\nLobanje nisu mogle da otkriju boju očiju, kože niti kose\nS obzirom da su u tom delu zemlje ljudi mahom tamnoputi, mane kose i očiju, došli su do zaključka da je i Isus tako izgledao. Isus je imao kovrdžavu kosu i sigurno kratku, jer u Pavlovoj poslanici piše da je je sramota za muškarca da nosi dugu kosu.\nIsusova visina i težina\nLjudi iz te oblasti Galileje, iz tog perioda su bili niski, stoga se dolazi do zaključka da je i Isus bio nizak i da je bio jedva 155cm visok i da je imao jedva 50kg.\nOvo je najtačniji izgled Isusa\nLjudi koji su videli Isusa\nLjudi nakon kliničke smrti tvrde da su videli Isusa, i da je ovo ustvari, najtačniji njegov opis.\nImage source: explicitdiary.info


Četiri ulaznice i gomila pitanja: Santos favorit, Vonderers uzrujan, Furija zadržala Palasiosa – Navijaci Srbija\nMertensov plan za život posle fudbala: Voleo bih da putujem svetom\nKo se budi iz sna?\nČelsi bolji od Lestera, Siti pao u Brajtonu nakon preokreta\nHome > Fudbal > Četiri ulaznice i gomila pitanja: Santos favorit, Vonderers uzrujan, Furija zadržala Palasiosa\nČetiri ulaznice i gomila pitanja: Santos favorit, Vonderers uzrujan, Furija zadržala Palasiosa\nPosle abnormalne 2020. godine, u kojoj pandemija korona virusa nije dozvolila da se najprestižnije klupsko takmičenje Južne Amerike održi u predviđenim rokovima – zbog kojeg je odložena Kopa Amerika za narednu godinu – KONMEBOL se nada da će ovogodišnji Kopa Libertadores realizovati u predviđenom planu, kao i da će se konačno održati 47. izdanje najstarijeg reprezentativnog takmičenja.\nZbog činjenice da je protekla kampanja završena tek u januaru ove godine, sam početak 62. po redu izdanja Kupa Oslobodioca Amerike već kasni, ali zvanično organizaciono telo uverava da će se sve vratitu u unapred zacrtane rokove, budući da će se takmičenje igrati tokom čitave godine, osim u periodu predviđenom za odigravanje Kopa Amerike, koju ove godine organizuju Argentina i Kolumbija.\n23.15: (1,25) Santos (5,20) Deportivo Lara (11,0)\nPrvobitan datum za početak kvalifikacija trebalo je da bude 5. februar. Međutim, prvenstvo i nacionalni kupovi u pojedinim državama poput Brazila, Čilea i Urugvaja još nisu bili završeni, pa stoga još nisu bili poznati svi učesnici novog izdanja najeminentnijeg takmičenja na Zelenom kontinentu.\nPredviđena su tri kvalifikaciona kruga koja će se igrati sistemom direktne eliminacije, a kroz koje će proći 19 klubova, od kojih će tek četiri doći do grupne faze takmičenja. Dakle već je poznato 28 ekipa učesnika, a start grupne faze zakazan je za 9. april.\nSamo finale predviđeno je za 20. novembar, ali još nije poznato na kom stadionu će biti održano. U užem izboru nalaze se čak sedam stadiona u Argentini, od toga njih njih pet su na području Buenos Ajresa, a kao opcije ponuđena su i dva zdanja u Brazilu, kao i gvajakilski Monumental u Ekvadoru.\nPrva runda kvalilifikacija, koja je sadržala šest timova, startovala je 23. februara, a učešće u narednoj rundi obezbedili su favoriti Guarani, Universidad Katolika (iz Ekvadora) i Karakasa. Prvi susreti druge faze, koja sadrži 16 ekipa, na programu su noćas u dva termina, od 23.15 očekuju nas dva meča u Sao Paulu, Santos će ugostiti predstavnika venecuele Deportivo Laru, dok će u isto vreme u Montevideu Vonderersi biti domaćin Bolivaru. Po završetku ovih susreta, od 01.30 svoj meč odigraće predstavnici Čilea i Ekvadora, odnosno Union Espanjola i Independijente del Valje.\nSantos – Lara 23.15\nBrazil će ove sezone, barem u zvaničnim nastupima, imati sedam, umesto dosadašnjih šest učesnika u Kopa Libertadores. Palmeiras, kao osvajač minulog izdanja, ostvario je direktno učešće u narednoj sezoni. Međutim, i da nije to učinio, osvojenim nacionalnim Kupom prethodnog vikenda, opet bio bio direktno promovisan u grupnu fazu takmičenja. Upravo zbog njegovog plasmana u grupnu fazi, otvorilo se dodatno mesto za brazilske ekipe, pa sada gledamo prošlogodišnjeg finalistu Santos, kako u novu sezonu kreće iz druge runde kvalifikacija.\nSveci su apsolutni favoriti u dvomeču protiv venecuelanskog predstavnika Deportivo Lare, koji je svoje mesto u kvalifikacijama obezbedio zauzimanjem trećeg mesta u nacionalnom prvenstvu za 2020. godinu. Pored očigledno kvalitetnijeg igračkog kadra, ekipa sa Vile Belmiro, iako je završila tek na osmom mestu u brazilskom šampionatu, imaće i dodatnu prednost u spremi, jer se tek nedavno završilo prvestvo u ovoj državi, dok je Lara poslednji takmičarski susret odigrala još 15. decembra protekle godine.\nMeđutim, ekipa iz Barkisimenta je prikazala dobru formu na prethodne tri utakmice prijateljskog karaktera, a koje je rešila u svoju korist, dok Santos na poslednjih pet susreta u svim takmičenjima, nije uspeo da ostvari nijedan trijumf.\nVonderers – Bolivar 23.15\nUrugvaj još nije dobio šampiona za 2020. godinu. Bez obzira na to, prvak i viceprvak ove države biće direktno promovisani u grupnu fazu takmičenja, dok su preostala dva predstavnika ove države osuđeni na kvalifikacije. Liverpul iz Montevideo već je otpao u prvoj rundi, posle eliminacije od Universidad Katolike, a čast Urugvajaca ostao je da brani još jedan klub iz Montevidea.\n23.15: (1,97) Montevideo Vonderers (3,35) Bolivar (3,60)\nVonderersi će noćas na Alfredo Viktor Vijera stadionu ugostiti Bolivar, trećeplasiranu ekipu bolivijskog šampionata. Blaga prednost u ovom duelu dodeljena je domaćinu, samo zbog kontinuiteta nastupanja, jer je u Urugvaju u toku treća faza nacionalnog prvenstva, dok je sa druge strane Bolivar svoj poslednji zvanični okršaj imao 31. decembra, mada je pre nešto više od dve nedelje odigrao prijateljski susret sa Kruzeirom u kom je poražen minimalnim rezultatom.\nMeđutim, iako sa više odigranih utakmica u ovoj godini, Vonderersi u ovaj susret ulaze vidno uzrujani, posle teškog poraza proteklog vikenda, kada ih je komšijski klub Montevideo Siti, inače filijala plavog mančesterskog kluba, koji je, ni manje ni više, mlađi čitav jedan vek, deklasirao rezulatatom 8:2.\nUnion Espanjola – Independijente del Valje 01.30\nU preostalom susretu noćašnjeg programa sastaju se Unios Espanjola i Independijente, u kojem, barem u dosadašnjem analiziranju, nema izrazitog favorita. Crvena Furija iz Santjaga protekle sezone u čileanskom prvenstvu zavšila je na trećoj poziciji, propuštajući u određenom trenutku da se ozbiljnije uključi u borbu za titulu prvaka. Sa druge strane, Independijente u novu sezonu najjačeg klupskog takmičenja na kontinentu, kao i njihov noćašnji domaćin, takođe ulazi kao trećeplasirana ekipa nacionalnog prvenstva iz minule sezone.\n01.30: (2,75) Union Espanjola (3,25) Independijente del Valje (2,45)\nŠto se tiče forme, u donekle boljoj poziciji nalazi se ekvadorski predstavnik, iz razloga što je prvenstvo u ovoj državi startovalo 21. februara i već su odigrana tri kola, u kojima je ekipa iz predgrađa Kita, doživela dva poraza i ostvarila jednu pobedu. Espanjola je poslednji zvaničan susret odigrala 15. februara, kada je u gostima poražena sa 4:1 od Kobresala.\nOno što zabrinjava čelnike Španaca jeste da su slabiji za Misaela Davila koji je prešao u redove Palestinaca. Malo je falilo da ostanu i bez najefikasnijeg igrača iz prethodne sezone, koga su, ni oni sami ne znaju kako, ipak zadržali. Urugvajski napadač Kristijan Palasios i ove sezone biće udarna igla sastava sa stadiona Universidad SEK u Santjagu.\nKOPA LIBERTADORES, KVALIFIKACIJE – 2. RUNDA\n23.15: (1,95) Universidad Katolika (3,30) Libertad (3,80)\n01.30: (3,70) Karakas (3,00) Junior (2,10)\n01.30: (1,20) Gremio (6,00) Ajakučo (12,0)\n01.30: (2,90) Universidad de Čile (3,00) San Lorenco (2,50)\n01.30: (2,45) Guarani (2,85) Atletiko Nasional (3,10)\nTagged Bolivar Independijente del Valje Južna Amerika Kopa Libertadores Montevideo Vonderers Santos Union Espanjola\nDortmund u četvrtfinalu Lige šampiona! Haland je PRAVA ZVER, veliki rekord neverovatnog Norvežanina /VIDEO/\nSevilja prekasno „upalila“, Dortmund je u četvrtfinalu Lige šampiona\nAlbanci nisu garantovali bezbednost za meč sa Engleskom! Ovo se nikada nije desilo do sada!\nLUDI TIKET (-), sreda, 2.032.020 dinara: Insistirao je na golovima\nDugalić uz beloruskog Nagelsmana gleda ka Evropi: Kairat po modelu Lajpciga, Liverpula i Sitija


Ostali sportovi / 09.02.2017.\nZOI 2018 - još tačno godinu dana\nZa tačno 365 dana počinju Zimske olimpijske igre u Pjongčangu. Odborajavanje je i zvanično počelo otkrivanjem olimpijske baklje.\nDirektor Organizacionog komiteta Li Hi-bom izrazio je nadu da će na Igrama u Pjongčangu učestvovati sportisti iz Severne Koreje i Rusije.\nOdnosi dve Koreje su zategnuti pošto je Severna Koreja izvršila dve nuklearne probe, dok su ruski sportisti pod lupom javnosti zbog navoda o sistemskom dopingu uz pomoć države na Zimskim olimpijskim igrama u Sočiju 2014.\n"Svaka zemlja i svaki sportista koji vole mir imaju pravo i obavezu da učestvuju na Olimpijskim igrama. Severna Koreja nije izuzetak. Pripremamo se za mogućnost da njeni takmičari učestvuju na Igrama", rekao je Li.\nJužna Koreja će tako drugi put biti domaćin Olimpijskih igara, nakon što je organizovala Letnje igre u Seulu 1988. godine.\nOrganizatori su ovog puta morali da se suoče sa kašnjenjima u radovima, nesuglasicama oko mesta obavljanja građevinskih radova i teškoćama privlačenja domaćih sponzora. Oni sada moraju da pojačaju interesovanje javnosti za Zimske oimpijske igre, posle političkih previranja i interesovanja oko predsednice Park Geun-hje, koja je opozvana zbog skandala o korupciji.\nGrađevinski radovi na 12 takmičarskih lokacija se privode kraju, uključujući i šest potpuno novih.\nOlimpijsko selo i selo za medije, kao i petougaoni stadion, na kome će biti održane ceremonije otvaranja i zatvaranja Igara, biće završeni do septembra.\nTakođe, danas je putem interneta počela i rezervacija ulaznica za takmičenja.


Hadžibajrić: Policiji dati veće ovlasti, prevrnuti svaki kamen dok se ne nađu ubice - Index.ba\nHadžibajrić: Policiji dati veće ovlasti, prevrnuti svaki kamen dok se ne nađu ubice\nSaznali smo ko je čovjek koji je hodao po žici između Uniticovih nebodera u Sarajevu\nIbrahim Hadžibajrić, predsjednik Nezavisne bosanskohercegovačke liste, poručio je danas da je vrijeme da se počne raditi na uređenju Bosne i Hercegovine, najoštrije osuđujući jutrošnji napad i ubistvo dva policajca u Sarajevu.\nDanas se, poručio je on, obraća javnosti iz samo jednog razloga.\n”On nije da samo osudim napad na naše policajce jer se to podrazumijeva. Moje obraćanje je da pozovem sve nivoe vlasti u ovoj zemlji, sve političke partije i subjekte, sve koji donosimo odluke od kojih zavisi sudbina naših građana da počnemo raditi na uređenju ove zemlje. Sve dok ne uredimo sistem tako da policija može adekvatno odgovoriti na svaku vrstu kriminala, ovakve stvari će se dešavati. Nema opravdanja za napad na policijske službenike, koji pritom nisu ni stigli izaći iz službenog vozila. Nema opravdanja za kriminal, a naročito ne za strah i nesigurnost koju osjećaju naši građani. Ako mene pitate, policija mora imati ovlasti da bude nemilosrdna u obračunu sa kriminalom, a danas se mora ‘prevrnuti svaki kamen’ dok se ne nađu ubice!”, poručio je Hadžibajrić.”Očito je da je sasvim sazrela situacija da se i u BiH, ne obazirući se na entitetske granice – FBiH ili RS, mora krenuti u odlučnu akciju protiv svih kriminalaca, po uzoru na akciju „Sablja“ provedenu u Srbiji prije 15-ak godina. Bojim se da drugačije ne možemo stati ukraj kriminalu. Gospodo na vlasti, morate imati više hrabrosti i odlučnosti i odmah krenuti u takvu akciju.\nKriminal je u ovoj zemlji ušao u sve pore društva do te mjere da su krađe automobila, prodaja droge i reketarenje gotovo pa postali „normalan“ način ponašanja i baš zbog toga se hitno mora reagovati. U zemlji u kojoj vlada anarhija ne možemo se pozivati na demokratiju i „zaštitu ljudskih prava“ jer očito je da su u ovoj zemlji najugroženija prava poštenih i čestitih građana, a zaštićena prava kriminalaca.\nKada pozivam na obračun sa kriminalom i uređenje sistema u kojem će policija imati ovlasti da djeluje obraćam se svima koji svojim političkim djelovanjem mogu tome doprinijeti. Sada nema mjesta za razmišljanje o formiranju vlasti ili većini. To je zadatak za sve nas jer svaka vlast mora imati hrabrosti za obračun s kriminalom. Iskreno saučešće porodicama tragično stradalih policajaca”, poručio je on.\nPodsjećamo, jutros je u sarajevskom naselju Alipašino polje došlo do pucnjave u kojoj je jedan policajac smrtno stradao, dok je drugi teško povrijeđeni policijac, preminuo nekoliko sati nakon ranjavanja.\nPrethodni članakHalilović: Kriminalci su pucali u naše policajce koji nisu ni izašli iz automobila, ni upotrijebili oružje\nNaredni članakAmbasada SAD: Iskreno saučešće porodicama ubijenih policajaca


Sutra počinje Bajram: Čestitali verski zvaničnici, ali i političari – online news Srbija\nHome > Vesti > Sutra počinje Bajram: Čestitali verski zvaničnici, ali i političari\nSutra počinje Bajram: Čestitali verski zvaničnici, ali i političari\n- 10. 08 2019 10. 08 2019 026\nVernici muslimanske veroispovesti u nedelju pročinju obeležavanje Kurban bajrama, a čestitke dolaze od predstavnika islamskih zajednica kao i političara.\nIzvor: Beta, Tanjug subota, 10.08.2019. | 17:16 -> 21:30\nKurban bajram počinje 11. avgusta i traje naredna četiri dana.\nReis ul ulema Islamske zajednice Srbije Sead Nasufović čestitao je Kurban Bajram svim građanima islamske veroispovesti, uz poruku da ne zaborave da je čovek čoveku najveći dar od boga. “U islamskoj tradiciji, dan radosti u kojem se ostvarilo zajedništvo je upravo dan Bjarama, koji je pred nama. Zato, vi, koji znate veličinu zajedništva i živite u miru u svom domu i domovini, ne dozvolite sebi da ovaj Bajram dočekate u svađi sa svojom porodicom, komšijama i prijateljima”, rekao je Nasufović u bajramskoj poslanici.\n“Molite se za svakog čoveka, baš kako je radio i božji poslanik i ne zaboravite da je čovek čoveku najveći dar od boga”, rekao je reis i poželeo dobro zdravlje, uspeh u životu i radu, sreću u porodici svim ljudima širom sveta koji, kako je rekao, žele mir i dobro čovečanstvu. Reis je istakao da je kurban svako odricanje od onoga što nam je drago i važno i sve što nas približava bogu, težak put, ali je nagrada velika.\nMešihat Islamske zajednice uputio je Bajramsku poslanicu islamskim vernicima povodom sutrašnjeg velikog praznika Kurban bajrama. “Provedimo bajramske dane u odricanju od svega nevaljalog – mržnje, zlobe, oholosti, škrtosti, sebičnosti, ljubomore, kukavičluka i gramzivosti. Provedimo ove mubarek dane u ljubavi i prijateljstvu, solidarnosti i dobročinstvu, te uzajamnom potpomaganju.\nU tom smislu, svim pripadnicima islama u zemlji i dijaspori – Bošnjacima, Albancima i Romima, “Bajram šerif mubarek olsun”, da ga u zdravlju, berićetu i Božijem raziluku provedete i još mnogo dočekate”, kaže se u poslanici predsednika Mešihata muftije Mevluda ef. Dudića.\nDirektor vladine Kancelarije za Kosovo i Metohiju Marko Đurić uputio je svim građanima islamske veroispovesti najiskrenije čestitke povodom Kurban bajrama, napominjući da bajramski dani “ukazuju na neprolazne vrednosti utkane u zajednički život, na razumevanje i poštovanje raličitosti i na značaj multietničkog i multikonfesionalnog sklada jednog društva”.\nPredsednica Bošnjačkog nacionalnoj veća Jasmina Curić je povodom Kurban Bajrama, uputila najiskrenije čestitke svim Bošnjacima u Sandžaku i dijaspori i svim građanima koji proslavljaju taj praznik. Ona je navela kako se nada da će ovaj Bajram “biti blagdan jedinstva i mira među ljudima”, prenosi BNV. “Neka bajramski dani budu podsticaj širenju tolerancije, poverenja i saradnje među ljudima svih nacija i vera koje žive u Sandžaku”, poželela je Curić.\nČestitke je uputio i gradonačelnik Novog Sada Miloš Vučević. “Svim pripadnicima islamske zajednice upućujem najiskrenije čestitke povodom Kurban Bajrama, uz želju da ovaj veliki praznik provedete u miru i dobrom zdravlju, ispunjeni radošću i ljubavlju za svoje bližnje. Obeležite ove dane svečano i u duhu tradicije, uz međusobno uvažavanje, i neka oko vas uvek budu sloga i razumevanje”, naveo je Vučević.\nMinistarka Nela Kuburović takođe je čestitala Bajram. Ona je istakla da Kurban Bajram treba da nadahne svakog vernika da prazničnu radost podeli sa komšijama druge vere i nacije, jačajući vrednosti mira, razumevanja i tolerancije.\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, čestitala je Kurban bajram svim vernicima islamske veroispovesti. “Svim građanima islamske veroispovesti čestitam veliki praznik, Kurban bajram, uz iskrenu želju da praznik provedete u zdravlju, ljubavi i radosti sa svojim porodicama. Dani praznika uvek nas vraćaju univerzalnim vrednostima i podsećaju na značaj solidarnosti, uzajamnog poštovanja i bogatstva različitosti”, navodi Mihajlovićeva u čestitki.\nČestitke povodom Bajrama stigle su i od predsednika vojvođanske vlade Igora Mirovića. “U ime Pokrajinske vlade i u svoje lično ime, svim građanima islamske veroispovesti upućujem najiskrenije čestitke povodom praznika Kurban bajrama, sa željom da ga provedete u miru, toleranciji i dobrom zdravlju sa svojom porodicom i prijateljima. Neka Kurban bajram donese radost u vaše domove”, navodi se u čestitki.\n“U ime Ministarstva za zajednice i povratak i u svoje lično ime, srdačno vam čestitam Kurban bajram. Svima nama koji živimo na Kosovu, jedni pored drugih i jedni sa drugima, mora biti i jeste cilj da očuvamo naše zajedništvo, prijateljstvo i razumevanje. Neka toplina praznika bude nadahnuće za bolji život na ovim prostorima. Zato učimo jedni od drugih i jedni druge da bi nam sve što činimo bilo dobro i da bi nam život u miru i blagostanju bio zajednički cilj”, naveo je Jevtić, navodi se u saopštenju.\nI predsednik opštine Gračanica Srđan Popović čestitao je islamskim vernicima Kurban Bajram uz želju da praznik provedu u miru, zdravlju i porodičnoj sreći. “U vremenima velikih iskušenja i nesebičnog ulaganja da svim zajednicama obezbedimo bolje uslove života opština Gračanica nastoji da neguje međuljudske i međunacionalne odnose kako bi našu Opštinu učinili kvalitetnijim mestom za život”, naveo je Popović.\nJugonostalgija otvara mogućnost za zaradu: Tito-turizam cveta na Balkanu\nJemen: Separatisti zauzeli predsedničku palatu\n13. 06 2019 13. 06 2019 015\nAko usvoje zakon, vlada da prekine sve odnose sa Crnom Gorom\n15. 06 2019 15. 06 2019 015\nStefanović: U aferi Dajrekt građani oštećeni za 688 miliona dinara | Hronika


MOJ KARDIOLOG: MUŠKARCI, KO RADI - RADILO MU SE O GLAVI\nOno što je najvažnije u ovom istraživanju, to je da je umiranje mnogo veće kod zaposlenih muškaraca nego kod zaposlenih žena, čak 210% više. Računalo se od 15-64 godine u životu muškarca i pokazano je da godišnje umire 630 000 muškaraca naspram 300 000 žena. To znači da će 2060. godine biti 32 miliona više muškaraca preko 65 godina, a 24 miliona manje muškaraca od 15-65 godina.\nSituacija za mlade žene te 2060 godine neće biti nimalo sjajna!\nSamo Irska ima zdravstveni plan posvećen radno sposobnom stanovništvu muškog pola. U drugim zemljama, sve se računa kao "one size fits all (sexes)". Čak i tako, obraća se mala pažnja na poboljšanje uslova rada radnika oba pola, i zabrana pušenja u radim prostorijama - s tim što lično ja ovo drugo ne razumem. U uticaj, ma kakav, pasivnog pušenja kao lekar ne verujem, a ni ne podržavam.


Ludbreg i Lepoglava prvi prijavili projekte za mjeru 7.4.1. Fonda za ruralni razvoj – 7Plus\n– Ovim projektom želimo nastaviti kontinuitet povećanja životnog standarda građana, u ovom slučaju djece što nam je izuzetno važno. Također, realizacijom projekta, zahvaljujući kojem će vrtić dobiti i jaslice, želimo stvoriti uvjete za lakši odgoj djece što je preduvjet za poticanje demografskog rasta – istaknuo je gradonačelnik Lepoglave Marijan Škvarić.\nPovezane teme:mjera 7.4.1., ludbreg, lepoglava


Električni lepotan – Maserati Alfieri - Lux Life luksuzni portal: Moda, Stil, Trendovi, Kolekcije 2018...\nElektrični lepotan – Maserati Alfieri\nSećate li se senzualnog i zavodljivog Alfieri koncepta koji je Maserati predstavio pre četiri godine?\nTada, ovaj italijanski proizvođač tvrdio je da će proizvodna varijanta biti spremna do 2016.godine. Konstantna odlaganja zamalo su ugasila ova projekat. Ipak, šef Maserati brenda, Tim Kuniskis iznenadio je sve, objavivši da je Alfieri konačno spreman za proizvodnju.\nOvaj model će biti u potpunosti električan, te će postati direktna konkurencija Tesla Roadster modelu. Maserati čak i ne pokušava da sakrije ambicije da ukrsti rogove sa američkim proizvođačem. “Ako vam deluje da se nadmećemo sa Tesla brendom, znajte da je to istina”, izjavio je Kuniskis. “Pobedićemo ih tako što ćemo na tržište doneti nešto, što niko drugi ne može”.\nAlfieri model će biti dostupan kao kupe i kabriolet verzija, a biće izgrađen na novom, laganom, aluminijumskom ramu. Njegova maksimalna brzina će biti trista kilometara na čas, dok će od nula do sto ubrzavati za manje od dve sekunde.\nOva sasvim električna verzija koristiće pogon sa tri motora i sistem prenosa snage na sve točkove. Imaće tehnologiju baterije od 800V. O ceni još uvek nije bilo reči, ali ovaj električni Maserati lepotan do 2020.godine definitivno ulazi u proizvodnju.\nPROČITAJTE SLEDEĆI TEKST: Rolls Royce Dawn – Inspired by Music


GORAŽDANSKA ŠTAMPARIJA DOPRINIJELA ŠIRENjU ĆIRILICE | SRNA\nSpecijalni servisi 20/11/2019\nGoraždanska štamparija bila je ne samo prvi, već dugo vremena i jedini štamparsko-izdavački poduhvat u BiH - tek tri i po vijeka poslije nje osnovana je Sopronova pečatnja u Sarajevu, kojom započinje novo razdoblje istorije knjige.\nPALE, 20. NOVEMBAR /SRNA/ - Docent na Filozofskom fakultetu Univerziteta u Istočnom Sarajevu Radoslavka Sudarušić navodi da je Goraždanska štamparija dala veliki doprinos širenju ćiriličke štampe u 16. vijeku na relaciji tri značajna lokaliteta Venecija-Goražde-Trgovište.\nŠtamparija Božidara LJubavića i njegovih sinova prva je u BiH, a druga srpskoslovenska štamparija uopšte.\nPokrenuta je 25 godina nakon objavljivanja "Oktoiha", prvenca tipografske radionice Đurđa Crnojevića na Cetinju - Obodske štamparije.\nSudarušićeva pojašnjava za Srnu da je Goraždanska štamparija bila epohalna tehnološka inovacija, uzimajući u obzir istorijske prilike u kojima je osnovana, ali i složenost štamparske djelatnosti.\n"Nije bila statična, kretala se prostorom i vremenom, kao što to čini i danas, kada, figurativno gledano, obitava u našem pamćenju i kreće se u našim riječima", ističe Sudarušićeva.\nPrvu štampariju osnovao je Božidar LJubavić Goraždanin prije 500 godina, a knjige koje su štampane jesu: "Liturgija" /1519/, "Psaltir s posledovanjem" /1521/ i "Molitvenik" /1523/.\nSve tri knjige Goraždanske štamparije bogoslužbenog su karaktera, čega su se vjerno pridržavale i ostale stare srpske štamparije.\nSudarušićeva navodi da je štampanje knjiga u tom periodu bilo izuzetno zahtjevno - one su pripremane i umnožavane u dvije tehnike.\nDekorativni elementi rađeni su u drvorezu, dok je osnovni tekst otiskivan štamparskom presom. Posebna pažnja posvećivana je tipografskom slogu.\nŠtamparski slog goraždanskih knjiga odlikuje se originalnošću, a u nauci važi mišljenje da je jednostavan, pregledan i lako čitljiv.\n"Kada su osnivali štampariju, LJubavići nisu ni slutili da će njihova porodična radinost postati kulturno-istorijski međaš, ali i ishodište tipografske pismenosti u Hercegovini i Bosni", napominje Sudarušićeva.\nPublikovanjem fototipskih izdanja kolekcije knjiga Goraždanske štamparije /Beograd-Pale, 2008; Foča-Pale, 2019/, prvi put, nakon pola milenijuma, stvoreni su uslovi da se ovi dragocjeni kulturni spomenici vrate Hramu Svetog Đorđa u Novom Goraždu, gdje su i nastali.\nU Hramu Svetog Đorđa u Donjoj Sopotnici 1519. godine Božidar Goraždanin osnovao je prvu štampariju na ovim prostorima i drugu na Balkanu, odmah nakon cetinjske.\nU ovoj štampariji, koju je Goraždanin prenio iz Venecije u Sopotnicu, štampane su ćirilične crkvene knjige do 1523. godine, kada je pod najezdom Turaka preseljena u Trgovište, u Rumuniju.


Skull Community - Korisnički Kontrolni Panel - Polisa privatnosti\nSkull Community - Polisa privatnosti\nOva polisa objašnjava u detalje kako “Skull Community” zajedno sa njegovim prisvojenim kompanijama (u daljem tekstu “mi”, “naš”, “Skull Community”, “http://skull-community.mojkgb.com”) i phpBB (u daljem tekstu “oni”, “njihovi”, “phpBB softver”, “www.phpbb.com”, “phpBB Grupa”, “phpBB Timovi”) koriste bilo kakve informacije prikupljene prilikom bilo koje sesije kada koristite board (u daljem tekstu “vaše informacije”).\nVaše informacije se sakupljaju na dva načina. Prvo, pregledanje “Skull Community” će prouzrokovati da phpBB softver napravi nekoliko kolačića, koji su mali tekstualni fajlovi koji se sašu na vaš računar u privremeni direktorijum vašeg web browser-a. Prva dva kolačića samo sadrže identifikaciju korisnika (u daljem tekstu “korisnikov id”) i identifikator anonimne sesije (u daljem tekstu “id sesije”), koji se automatski dodeljuju vama putem phpBB softvera. Treći kolačić će biti kreiran kada pregledate teme u okviru “Skull Community” i koristi se da sačuva podatke o temama koje ste čitali, i tako povećava ugođaj korisnika.\nMi takođe kreiramo kolačiće van phpBB softvera dok pregledate “Skull Community”, iako su oni van okvira ovog dokumentae koji su namenjeni da samo pokriju stranice kreirane pomoću phpBB softvera. Drugi način na koji sakupljamo vaše informacije je ono što vi nama pošaljete. Ovo može biti, i nije ograničeno na: postovanje kao anonimni korisnik (u daljem tekstu “anonimni postovi”), registrovanje na “Skull Community” (u daljem tekstu “vaš nalog”) i postovi koje ste vi poslali nakon registracije i dok ste prijavljeni (u daljem tekstu “vaši postovi”).\nVaš nalog će kao minimum sadržati unikatno identifikaciono ime (u daljem tekstu “vaše korisničko ime”), lična šifra kou koja se koristi za prijavljivanje na vaš nalog (u daljem tekstu “vaša šifra”) i lična, ispravna email adresa (u daljem tekstu “vaš email”). Vaše informacije za vaš nalog na “Skull Community” su zaštićene sa zakonima o zaštiti podataka prihvatljivim u zemlji koja hostuje nas. Bilo koje informacije pored vašeg korisničkog imena, vaše šifre i vašeg email-a a koju zahteva “Skull Community” tokom procesa registracije su na nama da odlučimo šta je obavezno a šta opciono. U svim slučajevima, imate opciju da izaberete koje će informacije biti javno prikazane. Dalje, sa vašim nalogom, imate opciju opcionog ulaza i izlaza automatski generisanih email-ova generisanih phpBB softverom.\nVaš šifra je kriptovana (u jednom smeru) tako da je bezbedna. Međutim, preporučljivo je da ne koristite istu šifru na više različitih sajtova. Vaša šifra je namenjena pristupu vašeg naloga na “Skull Community”, zato vas molimo da je požlivo čuvate i ni pod kakvim okolnostima će bilo ko povezan sa “Skull Community”, phpBB-om ili bilo koje treće lice, legitimno moći da zatraži vašu šifru. Ukoliko zaboravite šifru za vaš nalog, možete koristiti opciju “Zaboravio sam šifru” koju nudi phpBB softver. Ovaj proces će od vas zatražiti vaše korisničko ime i vaš email, i onda će phpBB softver generisati novu šifru da povratite vaš nalog.


"Glas mladosti u ramazanu" - O.Š. ''Nafija Sarajlić''\nSub 17 Jun, 2017\t Objavljeno u Najave\nEkipa iz O.Š. ''Nafija Sarajlić'' sa nama će podjeliti iskustva kako postiti i uskladiti školske i porodične obaveze.\nNajveći iftar u Rusiji: 10 hiljada vjernika i predstavnici drugih religija\nPet 16 Jun, 2017\t Objavljeno u Svijet\nVeć je postala tradicija da muslimani Tatarstana tokom ramazana organizuju iftar kojeg su nazvali "Republički iftar".\nTo je možda najveća ramazanska manifestacija u Rusiji, koja je sinoć održana po peti put. Na terenima Teniske akademije u Kazanju iftarilo je više od 10 hiljada vjernika, uključujući i dosta djece, siromašnih porodica, siročadi, osoba s invaliditetom i drugih ugroženih kategorija.\nIftaru su prisustvovali i Rustam Minikhanov, predsjednik Tatarstana, Mintimer Šaimiev, državni savjetnik, Kamil Hazrat Samigullin, muftija Tatarstana i drugi gosti.\nPoseban značaj Republičkom iftaru dalo je prisustvo predstavnika drugih vjerskih zajednica, uključujući predstavnike Ruske pravoslavne crkve.\n''Glas mladosti u ramazanu '' - ekipa O.Š. ''Osman Nakaš''\nSerijal ''Glas mladosti u ramazanu '' nastavlja ekipa iz O.Š. ''Osman Nakaš'.\n''Glas mladosti u ramazanu'' - SŠC ''Nedžad Ibrišimović'' iz Ilijaša\nČet 15 Jun, 2017\t Objavljeno u Najave\nEkipa iz SŠC ''Nedžad Ibrišimović'' iz Ilijaša u nastavku serijala ''Glas mladosti u ramazanu'' podsjetiće na jedan vrlo važan događaj iz povjesti islama, oslobođenje Mekke.\nPredavanje Sulejman ef. Kurtanovića u Gazi Husrev-begovoj džamiji (VIDEO)\nSri 14 Jun, 2017\t Objavljeno u Islamske teme\nUživo u Sehurskom programu 20. ramazana: Mustafa Širbić (VIDEO)\nSri 14 Jun, 2017\t Objavljeno u Najave\nGost dvadesetog izdanja sehurskog programa je Mustafa Širbić.\nDiplomate i bh dužnosnici na ramazanskom prijemu u Kulturnom centru "Kralj Fahd"\nPod pokroviteljstvom ambasadora Kraljevine Saudijske Arabije u Bosni i Hercegovini Hani Mominaha sinoć je upriličen ramazanski prijem. Domaćin je na iftaru u Kulturnom centru "Kralj Fahd" u Sarajevu ugostio predstavnike kulturnih, obrazovnih i vjerskih institucija, diplomatskog kora, međunarodne zajednice i medija.\nProf. dr. Midhat Jašić: Prehrana različitih etničkih i religijskih skupina (VIDEO)\nSri 14 Jun, 2017\t Objavljeno u Multimedija\n''Glas mladosti u ramazanu'' - O.Š.''Umihana Čuvidina''\nSerijal ''Glas mladosti u ramazanu'' danas nastavlja ekipa iz O.Š.''Umihana Čuvidina''.\nRamazanski festival knjige pomaže biblioteku u Gornjem Vakufu/Uskoplju (VIDEO)\nIzdavačka kuća "Conectum" šesti put organizuje Ramazanski festival knjige (RFK), koji je otvoren danas na Trgu djece Sarajeva.


Šta je sve skuplje nego prije 12 mjeseci - Zenicablog\nŠta je sve skuplje nego prije 12 mjeseci\nDa tiha mjesečna poskupljenja itekako imaju posljedice po novčanike bh. građana, vidljivo je uporedi li se kretanje cijena u dužem periodu. Upravo to učinilo je Federalno ministarstvo trgovine, uporedivši prosječne cijene osnovnih životnih proizvoda i usluga u decembru 2014. i decembru 2013. godine. Za razliku od mjesečnih oscilacija od po nekoliko procenata, podaci za cijelu godinu pokazuju da su cijene pojedinih proizvoda i usluga koje građani svakodnevno koriste lani porasle i za nekoliko desetina procenata.\nTako su, naprimjer, roditelji koji imaju malu djecu pakovanje od 20 pelena prošlog mjeseca plaćali u prosjeku 13,5 KM, što je poskupljenje od čak 35,5 posto u odnosu na decembar 2013. Da su roditeljima male djece novčanici sve tanji, pokazuje i podatak da je mjesečna uplata za obdaništa posljednjeg mjeseca prošle godine u prosjeku koštala 168,7 maraka, što je godišnje poskupljenje za 16,29 posto. Građani Federacije lani su bili i na udaru telekom operatera, s obzirom na to da je decembarska pretplata za fiksni telefon koštala 15 maraka, za 27,9 posto više nego na kraju 2013.\nU ovom razdoblju za 13,8 posto poskupjele su i cigarete, pa je prošlog mjeseca kutija u FBiH prosječno koštala 3,2 KM. Za 8,9 posto poskupio je i deterdžent za pranje rublja, a kilogram je u decembru u prosjeku koštao 3,7 maraka. Također, lijekovi antipiretici (andol, aspirin, paracetalmol) skuplji su za sedam posto i u decembru su koštali prosječno 1,5 KM po kutiji. Zabilježene su i više cijene prijevoza, te je javni skuplji za 9,3 posto, s obzirom na to da je karta u decembru prosječno koštala 1,4 KM, koliko i kilometar vožnje taksijem, što predstavlja poskupljenje za 6,1 posto.\nPredsjednik Skupštine Saveza udruženja potrošača BiH konstatira da tiha poskupljenja itekako utječu na standard građana, pogotovo što rast cijena nije popraćen rastom ličnih primanja. Pri tome, skreće pažnju na najugroženije kategorije stanovništva, naprimjer penzionere, kojima su lani u FBiH samo jednom porasle penzije, za mizernih pet posto.\nGodišnji rast cijena\n13,5 KM pelene, poskupljenje 35,5%\n168,7 KM uplata za obdanište, poskupljenje 16,2%\n15 KM pretplata za fiksni telefon, poskupljenje 27,9%\n3,2 KM cigarete, poskupljenje 13,8%\n3,7 KM deterdžent za pranje rublja, poskupljenje 8,9%\n1,5 KM lijekovi antipiretici, poskupljenje 7%\n(cijene u decembru 2014. s uporedbom na decembar 2013.)\nIzmeđu decembra 2013. i decembra 2014. zabilježene su uglavnom niže cijene hrane, a korekcije u ovom slučaju većinom su simbolične, od svega nekoliko procenata. Najveći pad cijene (18,1 posto) zabilježen je kod šećera, pa je u decembru 2014. kilogram koštao 1,2 KM.


Sve složenija epidemiološka situacija u Beranama\nNaslovnica NAJNOVIJE Društvo Sve složenija epidemiološka situacija u Beranama\nNa šestoj sjednici Operativnog štaba za kontrolu implementacija mjera protiv zarazne bolesti COVID-19 konstatovano je da situacija u Beranama postaje sve složenija i da mjere koje se sprovode nijesu urodile plodom.\nKako je objavljeno na sajtu Opštine Berane, iz Opšte bolnice Berane saopštili su da je kapacitet kreveta povećan na 90 i da je trenutno u bolnici hospitalizovano 67 pacijeneta od kojih desetak ima tešku kliničku sliku.\n“Takođe je na sjednici saopšteno da su medicinski radnici na izmaku snage i još jednom se apeluje na građane da poštuju mjere i sami doprinesu prevazilaženju ove teške situacije”, istaknuto je iz beranske lokalne uprave.\nInspekcijske službe i Uprava policije najavili su da će se pojačati kontrola i postupati rigoroznije kako bi donesene mjere bile ispoštovane najavljeno je na sjednici štaba.\nJoš jednom su apelovali na građane da se prijave za vakcinaciju putem kol centra na broj 1717, naglašeno je na zvaničnom sajtu lokalne uprave.


Tadić: Savez populista u regionu - lideri prete jedni drugima zarad popularnosti | N1 Srbija\nTadić: Savez populista u regionu - lideri prete jedni drugima zarad popularnosti\n11.01.2020. |11.03 |\nLider Socijaldemokratske stranke (SDS) Boris Tadić izjavio je da bi otišao na poziv zvanične Banjaluke na proslavu Dana RS, jer to pitanje, kako kaže, ne treba da bude tretirano na način da proizvodi tenzije, jer za to nema razloga. "Moja sugestija je da se čitava diskusija u BiH sa tog pitanja, koje se instrumantalizuje od strane populističkih i nacionalističkih stranaka, pomeri na pitanje strukturnih odnosa i funkcionalnosti u BiH, kao i na pitanje pomirenja, na kome se uopšte ne radi", rekao je Tadić za N1.\n"Otišao bih na poziv zvanične Banjaluke na proslavu Dana RS i mislim da se oko tog pitanja podižu prekomerne tenzije, a treba ih spuštati. Ima tu argumenata i sa jedne i sa druge strane koji se moraju uzimati u obzir, ali činenica je da RS iskaz legigimne volje srpskog naroda u BiH. Ona je i proglašena pre ratnih sukoba. Ono što je mnogo gore, to je pitanje Strategije ratne odbrane Srbije, koja direktno zadire u nadležnost države BiH", ocenio je Tadić.\nO tome što je Ustavni sud BiH proglasio neustavnim Dan RS, Tadić nije hteo da komentariše.\nN1: Na šta Vas asocira 9. januar 1992. godine?\n"Podseća me na Dan Republike Srpske, a u unutrašnje asocijacije koje su razvijene u međuvremenu unutar BiH, ne bih ulazio, to nije adekvatno, nije čak ni korisno", rekao je Tadić.\nN1: Republika Srpska nije država i 9. januar nije Dan državnosti?\n"Pa nije bila ni BiH država u bivšoj Jugoislaviji, pa u tom smislu, kolokvijalno se može nazvati Danom državnosti. Pitanje je kompleksno, a istovremeno način na koji se tretira to pitanje, može samo da proizvede tenzije. BiH je složena država, kao i bivša Jugoslavija. U bivšoj Jugoslaviji i države članice koje nisu bile međunarodno priznate su tretirale ili prepoznavala vlastitu državost i suverenost. Da bi opstala Jugoslavija, bilo je važno da se i ta suverenost tretira na normalan način od svih država. I moja sugestija političarima i građanima je da tu činjenicu uzmemo u obzir i da mnoge lekcije vrlo pogrešne politike primene na prostor BiH, na taj način će biti izbegnute greške i biti sačuvan integritet BiH, što je interes svih u regionu", kazao je lider SDS-a.\nBrnabić: Republika Srpska je sinonim za mir, stabilnost i sigurnost\nKako je naglasio, insistiranje na Danu RS ili bilo kom danu unutar BiH, pomera fokus pažnje sa bitnih mesta na "ne posebno bitna mesta".\n"To je, po meni, veoma opasno, i moja sugestija je da se čitava diskusija u BiH sa tog pitanja, koje se instrumentalizuje od strane populističkih i nacionalističkih stranaka, pomeri na pitanje strukturnih odnosa i funkcionalnosti BiH, kao i na pitanje pomirenja, na kome se uopšte ne radi", kazao je gost N1.\nDodao je da, on, da je na čelu RS, ne bi instistirao na kvalifikaciji Dana državnosti.\n"Ali ljudi koji su izabrani od strane građana na te pozicije, imaju takođe pravo da insistiraju na jednoj takvoj formulaciji", rekao je.\n"Sama ideja državnosti unutar državnosti BiH, koja je suverena i međunarodno priznata država, ne ugrožava samo po sebi integritet BiH", naglasio je Tadić.\nOno što je poražavajuće, dodaje, je što nema nikakvog pomeranja u pravcu pomirenja.\n"I to ima reperkusije u celom regionu, pa zato imate koketiranje sa nacionalizmom i Strategiju odbrane Srbije, koja se u poslednje vreme donosi i koja jeste zadiranje u unutrrašnje stvari u BiH. I to su opasni elementi koje bih ja uvek izbegavao", izjavio je Tadić.\nKritike Čedomira Jovanovića na njegov račun, koji je rekao da je Tadić primio "orden Radovana Karadžića", lider SDS-a naziva besmislenim.\n"Zašto trošimo energiju na takve stvari, da ja komentarišem mišljjenje Jovanovića na tu temu, mi se nalazimo u dramatičnoj situaciji i ja sada treba da komentarišem mišljenje Jovanovića, saradnika Aleksandra Vučića, pod čijim patronatom se donosi Strategija odbrane koja zadire u nadležnosti BiH. To je izlišno. Jovanović jeste saradnik Vučića, to je očigledna kolaboracija. To da sam ja nacionalista, je javno lupetanje, ja sam odrastao u antinacionalističkom ambijentu, i kada meni neko to spočitava, ja znam da on radi za nacionaliste", izjavio je Tadić.\nOn je rekao i da nije primio orden Karadžića, nego Republike Srpske.\n"I nemam nista protiv da dobijem orden RS. Ako taj orden budu dobijali ljudi za koje ja smatram da su zlikovci, šovinisti, onda ću razmisliti da li ću ga zadržati", dodao je.\n"Ja sam se trudio iz petnih žila da se pomiri čitav region, moja politika je bila politika skandinavizacije Balkana, dogovora entiteta u BiH, očuvanja nezavisnosti BIH i iznad svega - politika pomirenja. Da meni sada Čeda Jovanović drži lekcije o tome, ja ne prihvatam, odbijam takvu vrstu komunikacije", kaže.\n"Kada vi stvorite jedan entitet ili državu zavisnu od opstanka na vlasti jednog čoveka, onda nema govora o bilo kakvoj stabilnosti tog sistema. To radi Vučić u Srbiji, to radi Dodik u RS, to radi Đukanović u Crnoj Gori. I to je organizovan rad protiv građana", naglasio je Tadić\nO tome šta zvanični Beograd poručuje time kada kaže da je RS prioritet Vlade Srbije, Tadić kaže da poručuje "nešto što jako odgovara službenom Sarajevu".\n"Kao što zvanični Beograd napadne Crnu Goru, u vezi sa Zakonom o slobodi veroispovesti, poručuje ustvari službenoj Podgorici, odnosno Đukanoviću. To su šovinisti, nacionalisti, populisti, obučeni u različita odela, dogovaraju stvari na jedan vrlo efikasan način. Kada se ugase svetla reflektora, oni jedni drugima kažu: Ovo tebi sad koristi, možeš da odgovoriš patriotski iz svog ugla, pa ćemo onda mi na to da odgovorimo, a onda će doći izbori, pa ćemo pobediti na tim izborima", ocenio je Tadić.\nKako je rekao, u regionu postoji "savez nacionalista i populista"\n"... desničarskih stranaka. Neko je komentarisao u hrvatskoj štampi da je na Balkanu ovladalo 'desnilo', ovladao je šovinizam, koketiranje sa ratnim igrama. Imate zemlje koje se naoružavaju, iako sve govore u svojim strategijama odbrane da nema velike opasnosti od rata. I to sve govori da lideri u regionu imaju potrebu da prete jedni drugima, da bi podigli svoju popularnost. Moja sugestija medijima je da gase te vatre, to su opasne vatre, mi danas imamo posla sa opasnim ljudima, kabadahijama, koji su podsticali ratna dejstva 90-tih godina, koji sada izigraravaju mirotvorce i pomiritelje. To nema nikakve veze s mirotvorstvom, to su ljudi koji ne napuštaju svoja duboko nacionlna uverenja. I odlično se oni slažu u regionu", kazao je Tadić.\nPremijerka Srbije Ana Brnabić rekla je na proslavi Dana RS u Banjaluci da je "u eri nestabilnosti, RS simbol za stabilnost i da to treba svi da poštuju".\n"To je još jedna besmislena izjava. RS unutar BiH kuburi sa ozbiljnim ekonomskim problemima, i nije primer stabilnosti. RS je pretvoren u politički entitet i stvoren je utisak da on zavisi od opstanka na vlasti Milorada Dodika. Kada vi stvorite jedan entitet ili državu zavisnu od opstanka na vlasti jednog čoveka, onda nema govora o bilo kakvoj stabilnosti tog sistema. To radi Vučić u Srbiji, to radi Dodik u RS, to radi Đukanović u Crnoj Gori. I to je organizovan rad protiv građana", naglasio je Tadić.\nBrnabić, kako kaže, nije žena političkog formata "koja je u stanju da ozbiljno procenjuje političke procese", već "govori ono što je po površini stvari i ono što joj kažu iz medijskih timova Vučića".\n"Veoma su opasni odnosi u regionu. Sve što smo radili u teškim okolnostima u mom mandatu, velikim delom je poništeno, nema te iskrene i suštinske saradnje, naprotov, imate pritajeno ili otvoreno naoružavanje, pripreme za neke sukobe. To su opasne stvari", kaže lider SDS.\nUmesto da, dodaje, gradimo zajedničnu saradnju, imamo danas zemlje koje su u posedu opasnih nacionalističkih elita.\n"...Koje doduše vladaju i u nekim drugim zemljama u svetu, mnogo većim nego što je naša, ali mi moramo da se borimo protiv takvih politika, jer možemo da se nađemo u sukobima u budućnosti", mišljenja je Tadić.\nČestitke Milanoviću - ka pozitivnom domino efektu\nGost N1 čestitao je novom predsedniku Hrvatske Zoranu Milanoviću na pobedi.\n"Zato što nije populista i nije desničar u ovom nepovoljnom smislu. Da se razumemo, ja poštujem i političare konzervative orjentacije, ali samo kada nisu populisti i kada stoje iza argumenata koji su pretpostavka razvoja i izgradnje mira. Poznajem u svetu mnogo takvih, ali ovde takva vrsta političara, na tom spektru, ne postoji. Naravno, bilo je takvih populista i na levoj strani političke ideologije na Balkanu, ali je važno izbegavati nacionalističku retoriku", kazao je.\nVerujem da će Milanović doneti novi impuls hrvatskoj politici, i verujem da može da proizvede domino efekat, pozitivam domino efekat, kako bi se predstavnici nacionalističkih ideologija i politika na Balkanu pomerili, i nastupili neki novi političari, predstavnici one politike koja će moći da odgovori na najveće izazove u regionu, a najveći je siromaštvo. Sve naše zemlje zaostaju za EU, kazao je Tadić.\nKako je rekao, podrška Milanoviću je za "promenu tog koda u regionu", jer, kaže, živimo u sistemu političkih spojenih sudova.\nBojkot izbora je iznuđeno rešenje\nTadić je, komentarišući predstojeće izbore u Srbiji, rekao da je "bojkot iznuđeno rešenje".\n"Bojkot je iznuđeno rešenje, i on nije dovoljno rešenje za postojeću situaciju koja je ekstremno kompleksna...Situaciju treba pažljivo ispratiti. Voleo bih da stranke koje su za bojkot izbegnu ove političke akcije koje koriste Vučiću...Mislim na sve akcije poslednjih meseci, blokadu RTS-a, koje su koristile Vučiću i dovode u pitanje kredibilitet i prave namere opozicije. Dovoljno ima lažnih stranaka opozcije i ne treba pravi sumnju da i neko ko jeste za bojkot, to radi s namerom da koristi Vučiću", kazao je Tadić.\nDa li će to biti u stanju, dodaje, to ćemo videti.\n"Sugestija je da se sedne i pažljivo isplaniraju naredni koraci i kako se boriti protiv režima, koji je opasan jer vrši potpuno kontrolu medija, i koji laže svakoga dana, organizovano, o ekonomskom rastu koga nema, o padu nezaposlenosti i svih ostalih 'uspeha' vlasti", rekao je Tadić.\nBoris Tadić region Republika Srpska BiH Dan RS\nApsolutno tacno! Desnicari i tzv. patrijote! Sve rade u dogovoru!\nTadić nikad nije bio državnik, uvek je bio samo maneken.\nNeki bar prete, dok si ti izvršavao sve što ti se kaže, dok si bio na vlasti.